**คู่มือโครงการส่งเสริมการเกษตร ประจำปีงบประมาณ พ.ศ. 2563**

**โครงการ ศูนย์เรียนรู้การเพิ่มประสิทธิภาพการผลิตสินค้าเกษตร (ศพก.)**

**1. หลักการและเหตุผล**

จากนโยบายคณะรักษาความสงบแห่งชาติ (คสช.) และรัฐบาลได้ให้ความสำคัญกับการเพิ่มประสิทธิภาพการผลิตสินค้าเกษตร โดยเน้นให้มีศูนย์เรียนรู้ด้านการเกษตรในชุมชน เพื่อให้เป็นจุดถ่ายทอดความรู้ด้านการเกษตรของชุมชน และเป็นที่ให้บริการข้อมูลข่าวสารและบริการด้านการเกษตร ประกอบกับในสภาวะปัจจุบัน สถานการณ์การผลิตสินค้าเกษตรของเกษตรกรมีปัญหาในเรื่องต้นทุนการผลิตที่ค่อนข้างสูง ปัญหาโรค แมลง และพื้นดินขาดความอุดมสมบูรณ์ ทำให้ผลผลิตที่ได้มีปริมาณน้อย และมีคุณภาพต่ำ เกษตรกรส่วนใหญ่จึงประสบกับปัญหาการขาดทุน เกิดหนี้สิน และไม่สามารถพึ่งพาตนเองได้

กระทรวงเกษตรและสหกรณ์ โดยกรมส่งเสริมการเกษตร จึงได้จัดตั้งศูนย์เรียนรู้การเพิ่มประสิทธิภาพการผลิตสินค้าเกษตร (ศพก.) ขึ้น เพื่อให้เป็นแหล่งเรียนรู้ด้านการเกษตรของชุมชนสำหรับแก้ไขจากปัญหาของชุมชนและสามารถตอบสนองความต้องการด้านการเกษตรของชุมชนได้ และเป็นเครื่องมือในการส่งเสริมการเกษตร โดยเน้นการเรียนรู้จากเกษตรกรต้นแบบที่ประสบความสำเร็จในการเพิ่มประสิทธิภาพการผลิตสินค้าเกษตร ในประเด็นการเพิ่มผลผลิต การลดต้นทุนการผลิต การพัฒนาคุณภาพและการปรับเปลี่ยนพฤติกรรม  
การผลิต ตลอดจนยึดหลักปรัชญาเศรษฐกิจพอเพียง โดยใช้กระบวนการเรียนรู้แบบมีส่วนร่วมอย่างต่อเนื่องตลอดฤดูกาลผลิต เกษตรกรมีการแลกเปลี่ยนเรียนรู้กับเกษตรกรต้นแบบ ในลักษณะของเกษตรกรสอนเกษตรกร เพื่อให้เกษตรกรที่มาเรียนรู้เกิดความรู้ ความเข้าใจ และเกิดจิตสำนึกในการเพิ่มประสิทธิภาพการผลิตสินค้าเกษตร ที่มีการใช้ปัจจัยการผลิตได้อย่างเหมาะสม และนำองค์ความรู้ที่ได้รับจาก ศพก. ไปประยุกต์ใช้เพื่อลดต้นทุนการผลิต เพิ่มปริมาณและคุณภาพของผลผลิต ผลิตสินค้าที่คำนึงถึงสภาพแวดล้อม และมีระบบการผลิตที่พึ่งพาตนเองได้อย่างยั่งยืน รวมทั้งยังเป็นจุดที่ให้บริการข้อมูลข่าวสารและบริการด้านการเกษตรต่าง ๆ กับเกษตรกร อีกทั้งยังใช้เป็นจุดนัดพบในการพบปะพูดคุยของเจ้าหน้าที่กับเกษตรกร และเกษตรกรกับเกษตรกรด้วยกันเอง

**2.วัตถุประสงค์**

2.1 เป็นศูนย์กลางในการถ่ายทอดเทคโนโลยีการผลิต การบริหารจัดการ และการตลาดแก่เกษตรกร รวมทั้งการให้บริการทางการเกษตร และเผยแพร่ข้อมูลข่าวสารในพื้นที่

2.2 เพื่อเป็นกลไกในการบูรณาการการทำงานของหน่วยงานต่าง ๆ ในการแก้ไขปัญหาและพัฒนาการเกษตรในพื้นที่

**3. เป้าหมาย/สถานที่ดำเนินการ**

ดำเนินการใน 77 จังหวัด 882 อำเภอ ประกอบด้วย

3.1 ศูนย์หลัก ได้แก่ ศูนย์เรียนรู้การเพิ่มประสิทธิภาพการผลิตสินค้าเกษตร (ศพก.) อำเภอละ 1 ศูนย์   
รวม 882 ศูนย์

3.2 ศูนย์เครือข่าย ได้แก่

3.2.1 ศูนย์จัดการดินปุ๋ยชุมชน (ศดปช.) อำเภอละ 1 ศูนย์ รวม 882 ศูนย์

3.2.2 ศูนย์จัดการศัตรูพืชชุมชน (ศจช.) อำเภอละ 2 ศูนย์ รวม 1,764 ศูนย์

3.3 ศูนย์เครือข่ายอื่น ๆ เช่น ศูนย์เรียนรู้ด้านบัญชี ศูนย์เรียนรู้ด้านปศุสัตว์ ศูนย์เรียนรู้ด้านประมง ศูนย์เรียนรู้เศรษฐกิจพอเพียง ฯลฯ

**4. กิจกรรม และวิธีการดำเนินงาน**

การดำเนินงานโครงการศูนย์เรียนรู้การเพิ่มประสิทธิภาพการผลิตสินค้าเกษตร เป็นงานนโยบายสำคัญของกระทรวงเกษตรและสหกรณ์ที่ต้องมีการบูรณาการขับเคลื่อนดำเนินงาน จึงขอให้จังหวัดบูรณาการงานและงบประมาณจากทุกหน่วยงานในพื้นที่ที่สังกัดกระทรวงเกษตรและสหกรณ์ในการจัดทำแผนตามแบบฟอร์มแผนและตัวอย่าง ในภาคผนวก 3 ประกอบด้วย

1. แผนปฏิบัติการบูรณาการของคณะกรรมการอำนวยการขับเคลื่อนงานนโยบายสำคัญและการแก้ไขปัญหาภาคเกษตรระดับจังหวัด (แผน CoO) ประจำปีงบประมาณ พ.ศ.2563
2. แผนปฏิบัติการบูรณาการขับเคลื่อนการดำเนินงานของศูนย์เรียนรู้การเพิ่มประสิทธิภาพการผลิตสินค้าเกษตร (แผน ราย ศพก.) ประจำปีงบประมาณ พ.ศ.2563
3. แผนการอบรมเกษตรกรของ ศพก./ ศูนย์เครือข่าย ประจำปีงบประมาณ พ.ศ.2563
4. แผนการจัดงานวันถ่ายทอดเทคโนโลยีเพื่อเริ่มต้นฤดูกาลผลิตใหม่ (Field day) ประจำปีงบประมาณ พ.ศ.2563 (โดย Log in เข้าสู่ระบบรายงาน ศพก. ([https://learningpoint.doae.go.th/login) และบันทึก](https://learningpoint.doae.go.th/login)%20%20และบันทึก)ข้อมูลแผนการจัดงาน Field Day (<https://learningpoint.doae.go.th/field_day/plan>) ทั้งนี้ **ขอให้จังหวัดดำเนินการจัดส่งแผน จำนวน 4 แผน ดังกล่าวข้างต้นให้กรมส่งเสริมการเกษตร** (ยกเว้นแผนข้อ 4 การจัดงานวันถ่ายทอดเทคโนโลยีเพื่อเริ่มต้นฤดูกาลผลิตใหม่ (Field Day) ที่บันทึกผ่านระบบรายงาน ศพก. **ให้บันทึกภายในวันที่ 15 ธันวาคม 2562**) **และแผน ข้อ 1 -3** **ส่งกองวิจัยและพัฒนางานส่งเสริมการเกษตร ภายในวันที่ 15 มกราคม 2563 ทาง E-mail : Doaeresearch20@gmail.com**

กิจกรรมการดำเนินงานของ โครงการศูนย์เรียนรู้การเพิ่มประสิทธิภาพการผลิตสินค้าเกษตร (ศพก.) ปีงบประมาณ พ.ศ. 2563 มี 2 ส่วน ประกอบด้วย 6 กิจกรรมหลัก คือ

**ส่วนที่ 1 การดำเนินงานในส่วนศูนย์เรียนรู้การเพิ่มประสิทธิภาพการผลิตสินค้าเกษตร (ศพก.) และ   
ศูนย์เครือข่าย**

4.1 การพัฒนาศักยภาพ ศพก. และศูนย์เครือข่าย

4.2 การบริหารจัดการเพื่อขับเคลื่อนการดำเนินงาน

4.3 การสนับสนุนการให้บริการของ ศพก. และเครือข่าย

4.4 การพัฒนาเกษตรกรผู้นำ

4.5 การติดตาม และรายงานผลการดำเนินงาน

**ส่วนที่ 2 การดำเนินงานของ ศจช., ศดปช. และการอารักขาพืช**

4.6 การพัฒนาศูนย์เครือข่าย (ศจช., ศดปช.)

ซึ่งมีวิธีการดำเนินงาน ดังนี้

**ส่วนที่ 1 การดำเนินงานในส่วนศูนย์เรียนรู้การเพิ่มประสิทธิภาพการผลิตสินค้าเกษตร (ศพก.) และ   
ศูนย์เครือข่าย**

**4.1 การพัฒนาศักยภาพของ ศพก. และศูนย์เครือข่าย**

เป้าหมาย เป็นการพัฒนาศักยภาพ ศพก. และศูนย์เครือข่ายให้มีความพร้อมในการเป็นแหล่งเรียนรู้ด้านการเกษตรของชุมชน และเป็นสถานที่ให้บริการข่าวสารและบริการด้านการเกษตร ประกอบด้วย

**4.1.1 การพัฒนาศูนย์เรียนรู้การเพิ่มประสิทธิภาพการผลิตสินค้าเกษตร (ศพก.)**

**เป้าหมายหลัก** ปี 2563 มุ่งเน้นพัฒนา ศพก. ทุกแห่ง (882 ศูนย์) สามารถผลิตสินค้าเกษตรปลอดภัยและได้รับการรับรองคุณภาพมาตรฐานสินค้าเกษตรปลอดภัย

**เป้าหมายรอง** สนับสนุน และพัฒนา ศพก. ที่มีศักยภาพและความพร้อม ดังนี้

1) การนำนวัตกรรม และเทคโนโลยีการเกษตรที่เหมาะสมไปใช้ในการดำเนินงาน

2) การต่อยอดเป็นแหล่งท่องเที่ยวเชิงเกษตร

การพัฒนา ศพก. ดำเนินการโดยเกษตรกรต้นแบบ คณะกรรมการ ศพก. และสำนักงานเกษตรอำเภอ ร่วมกันวิเคราะห์ศักยภาพของ ศพก. จัดทำแผนและแนวทางการพัฒนา ศพก. ประกอบด้วย

**1)** **กำหนดหลักสูตรการเรียนรู้** การกำหนดหลักสูตรการเรียนรู้ตามกระบวนการโรงเรียนเกษตรกร และจัดทำแผนการเรียนรู้ของเกษตรกรที่จะเข้ามาเรียนรู้ที่ศูนย์เรียนรู้การเพิ่มประสิทธิภาพการผลิตสินค้าเกษตรหรือศูนย์เครือข่ายให้สอดคล้องกับประเด็นการพัฒนาและความต้องการของชุมชน โดยเน้นประเด็นหลักในการเพิ่มประสิทธิภาพการผลิตสินค้าเกษตร (เพิ่มผลผลิต ลดต้นทุนการผลิต และพัฒนาคุณภาพผลผลิต) ประกอบไปด้วย หลักสูตรหลัก หลักสูตรบังคับ และหลักสูตรเสริม ดังนี้

1.1) หลักสูตรหลัก ได้แก่ การลดต้นทุน มาตรฐานการผลิตสินค้าเกษตร Zoning บัญชีครัวเรือน การเพิ่มประสิทธิภาพการผลิตสินค้าเกษตรหลักของ ศพก. ทางเลือกในการผลิตตามความต้องการของชุมชน และการผลิตตามกิจกรรมแปลงใหญ่ การผลิตสินค้าเกษตรปลอดภัย และการรับรองคุณภาพมาตรฐานสินค้าเกษตร

1.2) หลักสูตรบังคับ ได้แก่ เศรษฐกิจพอเพียง เกษตรทฤษฎีใหม่ และเกษตรผสมผสาน

1.3) หลักสูตรเสริม เช่น การใช้น้ำอย่างรู้คุณค่า องค์กรเกษตรกร วิสาหกิจชุมชน   
แผนธุรกิจ หรือหลักสูตรอื่น ๆ ที่สอดคล้องกับความต้องการและบริบทของชุมชน

**2) การพัฒนาฐานเรียนรู้** พัฒนาฐานเรียนรู้เพื่อที่จะเป็นจุดถ่ายทอดเทคโนโลยี จุดสาธิตของศูนย์เรียนรู้ฯ ที่สอดคล้องและสนับสนุนหลักสูตรการเรียนรู้ โดยให้มีองค์ความรู้ของฐานการเรียนรู้นั้น ๆ ประจำไว้ที่ฐานการเรียนรู้ด้วย (เพื่อให้ผู้สนใจเข้ามาศึกษาเรียนรู้ด้วยตนเองได้) ทั้งนี้ สามารถประสานงานและบูรณาการกับหน่วยงานต่าง ๆ ในการสนับสนุนการพัฒนาฐานเรียนรู้ตามบทบาทของแต่ละหน่วยงาน

**3) การพัฒนาแปลงเรียนรู้** การปรับปรุงและพัฒนาแปลงเรียนรู้ของเกษตรกรให้มีความพร้อมในการถ่ายทอดความรู้ในเรื่องของการลดต้นทุนและเพิ่มประสิทธิภาพการผลิตสินค้าเกษตร ที่ยึดหลักปรัชญาของเศรษฐกิจพอเพียง รวมทั้งจัดทำป้ายแปลงเรียนรู้ให้เห็นได้ชัดเจน

**4) การพัฒนาพื้นที่บริเวณศูนย์**ฯ สิ่งอำนวยความสะดวก รวมทั้งจัดทำ/ปรับปรุงข้อมูลประจำศูนย์ ให้มีความพร้อมในการให้บริการ โดยสำนักงานเกษตรอำเภอ เกษตรกรต้นแบบ และเจ้าของศูนย์เครือข่าย ประสานงานและบูรณาการกับหน่วยงานต่าง ๆ ในการสนับสนุนการพัฒนา

**5) แผนที่แสดงที่ตั้ง ศพก. และศูนย์เครือข่าย** เพื่อให้มีการเสริมหนุน ศพก. กับศูนย์เครือข่าย ซึ่งกันและกันในการถ่ายทอดความรู้และการให้บริการด้านการเกษตรของชุมชน ทั้งนี้ ต้องมี **“แผนที่แสดงที่ตั้ง ศพก. และศูนย์เครือข่าย พร้อมเทคโนโลยีเด่นแต่ละศูนย์”** ติดตั้งใน ศพก.หลัก ตัวอย่างตามภาคผนวก 4  
ทั้งนี้ สามารถปรับได้ตามความเหมาะสมของพื้นที่

**4.1.2 การพัฒนาศูนย์เครือข่าย ศพก. (ยกเว้น ศจช.และ ศดปช.)**

เกษตรกรต้นแบบ คณะกรรมการ ศพก. และสำนักงานเกษตรอำเภอ ร่วมกันวิเคราะห์ศักยภาพของศูนย์เครือข่าย (ยกเว้น ศจช.และ ศดปช.) เพื่อพัฒนาให้มีความพร้อมในการเป็นจุดเรียนรู้/แหล่งเรียนรู้ทางการเกษตรด้านต่าง ๆ โดยการจัดทำแผนและแนวทางการพัฒนาศูนย์เครือข่ายพร้อมทั้งเสนอให้ CoO ทราบด้วย และดำเนินการพัฒนาศูนย์เครือข่ายตามแผนอย่างน้อย 3 ศูนย์ โดยมีกรอบการพิจารณาคัดเลือก ดังนี้

1. เป็นศูนย์เครือข่ายที่มีการทำงานเชื่อมโยงกับ ศพก. มาอย่างต่อเนื่อง และมีการบันทึกข้อมูลในระบบรายงาน ศพก. ([https://learningpoint.doae.go.th/login) หัวข้อ](https://learningpoint.doae.go.th/login)%20หัวข้อ) “รายงานการดำเนินงาน  
   ศูนย์เครือข่ายของ ศพก.”
2. เป็นศูนย์เครือข่ายที่มีศักยภาพในการสนับสนุนการดำเนินงานของ ศพก. แต่ยังไม่ได้รับการสนับสนุนงบประมาณจากภาครัฐ
3. เป็นศูนย์เครือข่ายที่ยังไม่ได้รับการสนับสนุนงบประมาณการพัฒนาศูนย์เครือข่าย ศพก. จากกรมส่งเสริมการเกษตรในปี 2562
4. ในการพิจารณาคัดเลือกศูนย์เครือข่าย ขอให้เป็น**มติคณะกรรมการ ศพก.** และปรากฏในรายงานการประชุมคณะกรรมการ ศพก. ด้วย
5. กรณีนอกเหนือจากเกณฑ์การพิจารณา 4 ข้อดังกล่าว ขอให้ใช้ **มติคณะกรรมการ ศพก.** และปรากฏในรายงานการประชุมคณะกรรมการ ศพก. ด้วย

ทั้งนี้ ขอให้จังหวัดจัดทำ**บัญชีและทำเนียบศูนย์เครือข่าย**ตามแบบฟอร์มภาคผนวก 5 และ 6 ส่งกองวิจัยและพัฒนางานส่งเสริมการเกษตร กรมส่งเสริมการเกษตร ทาง E-mail : Doaeresearch20@gmail.comดังนี้

1. บัญชีศูนย์เครือข่าย **ภายในวันที่ 15 ธันวาคม 2562**
2. ทำเนียบศูนย์เครือข่ายทุกศูนย์ที่ได้รับการพัฒนาในปี 2563 ส่งกรมส่งเสริมการเกษตร ภายใน**วันที่ 15 ธันวาคม 2562**

**4.2 การบริหารจัดการเพื่อขับเคลื่อนการดำเนินงาน**

**4.2.1 การสัมมนาเชิงปฏิบัติการชี้แจงแนวทางการดำเนินงาน ศพก. ปี 2563**

กองวิจัยและพัฒนางานส่งเสริมการเกษตรจัดสัมมนาเชิงปฏิบัติการ เพื่อชี้แจง และสร้างความเข้าใจแนวทางการดำเนินงาน ศพก. ปี 2563 ในทุกกิจกรรม แก่เจ้าหน้าที่ผู้รับผิดชอบงาน ศพก. ส่วนกลาง ระดับเขต และจังหวัด

**4.2.2 การสัมมนาเชิงปฏิบัติการเพื่อสรุปบทเรียนการขับเคลื่อนการดำเนินงาน ศพก. ตามระบบส่งเสริมการเกษตร (ยกเลิกกิจกรรม และตัดงบประมาณคืนกรมส่งเสริมการเกษตร)**

~~กองวิจัยและพัฒนางานส่งเสริมการเกษตรจัดสัมมนาเชิงปฏิบัติการเพื่อสรุปบทเรียนการขับเคลื่อนการดำเนินงาน ศพก. ตามระบบส่งเสริมการเกษตร เพื่อวางแผนการดำเนินงาน ศพก. โดยใช้ระบบส่งเสริมการเกษตรเป็นเครื่องมือในการขับเคลื่อนแก่เจ้าหน้าที่ที่เกี่ยวข้องระดับส่วนกลาง เขต และจังหวัด ต่อไป~~

**4.2.3 การประชุมคณะทำงานขับเคลื่อนการดำเนินงานศูนย์เรียนรู้การเพิ่มประสิทธิภาพ  
การผลิตสินค้าเกษตร**

กองวิจัยและพัฒนางานส่งเสริมการเกษตร จัดประชุมคณะทำงานขับเคลื่อนการดำเนินงานศูนย์เรียนรู้การเพิ่มประสิทธิภาพการผลิตสินค้าเกษตร เพื่อการบริหารโครงการ

**4.2.4 เวทีเชื่อมโยง ศูนย์เรียนรู้การเพิ่มประสิทธิภาพการผลิตสินค้าเกษตร และ แปลงใหญ่**

เพื่อขับเคลื่อนการดำเนินงานเครือข่ายระหว่าง ศพก. และแปลงใหญ่ ให้เกิดผลเป็นรูปธรรม จึงจัดให้มีเวทีเชื่อมโยง ศพก. และแปลงใหญ่ในทุกระดับ โดยจัดประชุมคณะกรรมการร่วมกันระหว่าง 2 เครือข่าย คือ คณะกรรมการเครือข่ายแปลงใหญ่ และคณะกรรมการเครือข่าย ศพก. ระดับอำเภอ จำนวน 882 อำเภอ ระดับจังหวัด จำนวน 77 จังหวัด (รวมสำนักงานเกษตรพื้นที่กรุงเทพมหานคร) ระดับเขต จำนวน 6 เขต และระดับประเทศ รายละเอียด ดังนี้

1) ระดับอำเภอ จำนวน 882 อำเภอ ผู้เข้าร่วมประชุมแต่ละอำเภอประกอบด้วย ผู้แทนแปลงใหญ่ระดับอำเภอ ผู้แทน ศพก. เจ้าหน้าที่สำนักงานเกษตรอำเภอ (ผู้ดำเนินการจัดประชุม)

2) ระดับจังหวัด 77 จังหวัด ผู้เข้าร่วมประชุมแต่ละจังหวัดประกอบด้วย ประธานคณะกรรมการเครือข่ายแปลงใหญ่ระดับอำเภอ ประธานคณะกรรมการเครือข่าย ศพก. ระดับอำเภอ ตามจำนวนอำเภอในแต่ละจังหวัด เจ้าหน้าที่สำนักงานเกษตรพื้นที่กรุงเทพมหานคร และเจ้าหน้าที่สำนักงานเกษตรจังหวัด (ผู้ดำเนินการจัดประชุม)

3) ระดับเขต จำนวน 6 เขต ผู้เข้าร่วมประชุมประกอบด้วย ประธานคณะกรรมการเครือข่ายแปลงใหญ่ระดับจังหวัด ประธานคณะกรรมการเครือข่าย ศพก. ระดับจังหวัด ตามจำนวนจังหวัดในแต่ละเขต เจ้าหน้าที่สำนักงานส่งเสริมและพัฒนาการเกษตร (ผู้ดำเนินการจัดประชุม)

4) ระดับประเทศ ผู้เข้าร่วมประชุมประกอบด้วย ประธานคณะกรรมการเครือข่ายแปลงใหญ่ ระดับเขต ประธานคณะกรรมการเครือข่าย ศพก. ระดับเขต ที่ปรึกษาคณะกรรมการเครือข่าย ศพก.และแปลงใหญ่ ระดับประเทศ เจ้าหน้าที่สำนักงานส่งเสริมและพัฒนาการเกษตร ผู้รับผิดชอบงาน เจ้าหน้าที่ส่วนกลางกรมส่งเสริมการเกษตร ผู้บริหารกรมส่งเสริมการเกษตร เจ้าหน้าที่หน่วยงานภาคีส่วนกลาง โดยผู้ดำเนินการจัดประชุม คือ สำนักส่งเสริมและจัดการสินค้าเกษตร และกองวิจัยและพัฒนางานส่งเสริมการเกษตร

**หมายเหตุ** : 1. ให้ปรับแผนการจัดประชุม 2 เครือข่าย (ศพก. และแปลงใหญ่) ร่วมกันทุกระดับ (ประเทศ เขต จังหวัด และอำเภอ) จากเดิม จำนวน 4 ครั้ง/ปี ลดเหลือ ระดับประเทศ 2 ครั้ง/ปี ระดับเขต จังหวัด และอำเภอ ลดเหลือ 3 ครั้ง/ปี ตามงบประมาณที่ได้รับจัดสรรจาก ศพก.

2. การจัดประชุมร่วมระหว่าง 2 เครือข่าย สามารถจัด 4 ครั้ง/ปี ตามเดิมได้ ขอให้เขต จังหวัด อำเภอ บูรณาการงบประมาณร่วมกับโครงการส่งเสริมการเกษตรในรูปแบบแปลงใหญ่ ทั้งนี้ ขึ้นอยู่กับการบริหารจัดการของแต่ละหน่วยงาน

**4.2.5 การถอดบทเรียน ศพก.**

ในปีงบประมาณ 2563 การถอดบทเรียน ศพก. จะเป็นการพัฒนาทีมถอดบทเรียนระดับเขตและจังหวัด และการถอดองค์ความรู้จากเกษตรกรต้นแบบของ ศพก. โดยดำเนินการดังนี้

1) การพัฒนาทีมถอดบทเรียนระดับเขตและการถอดองค์ความรู้จากเกษตรกรต้นแบบของ ศพก. 6 เขต (6 จุด)

• การพัฒนาทีมถอดบทเรียนระดับเขต (Core Team เขต) สำนักงานส่งเสริมและพัฒนาการเกษตรที่ 1 -6 พัฒนาทีมถอดบทเรียนระดับเขตและระดับจังหวัด โดยใช้เวทีตามระบบส่งเสริมการเกษตร เช่น เวที PW/DW เวทีเฉพาะกิจ การประชุมต่าง ๆ

• การดำเนินการถอดบทเรียน เจ้าหน้าที่ในระดับเขตเป็นผู้ดำเนินการหลัก โดยมีเจ้าหน้าที่จังหวัด และอำเภอ ร่วมดำเนินการคัดเลือก ศพก. ที่มีจุดเด่นในเรื่องเกษตรปลอดภัย เพื่อดำเนินการถอดบทเรียนได้เล่มองค์ความรู้ 6 เรื่อง (เขตละ 1 เรื่อง)

2) การพัฒนาทีมถอดบทเรียนระดับจังหวัดและการถอดองค์ความรู้จากเกษตรกรต้นแบบของ ศพก. 77 จังหวัด (77 จุด)

• การพัฒนาทีมถอดบทเรียนระดับจังหวัด (Core Team จังหวัด) สำนักงานเกษตรจังหวัดพัฒนาทีมถอดบทเรียนระดับจังหวัดและระดับอำเภอ โดยใช้เวทีตามระบบส่งเสริมการเกษตร เช่น เวที PW/DW เวทีเฉพาะกิจ การประชุมต่าง ๆ

• การดำเนินการถอดบทเรียน เจ้าหน้าที่ในระดับจังหวัด และอำเภอร่วมกันดำเนินการคัดเลือก ศพก. ที่มีจุดเด่นในเรื่องเกษตรปลอดภัย เพื่อดำเนินการถอดบทเรียน ได้เล่มองค์ความรู้ 77 เรื่อง (จังหวัดละ 1 เรื่อง )

**4.2.6 เวทีแลกเปลี่ยนเรียนรู้เพื่อขับเคลื่อน ศพก. ของจังหวัด** (District Workshop : DW)

สำนักงานเกษตรจังหวัด จัดเวทีแลกเปลี่ยนเรียนรู้ตามระบบส่งเสริมการเกษตร  
รายไตรมาส โดยอาจแบ่งสายรวมอำเภอได้ตามความเหมาะสม ทั้งนี้ ให้อำเภอหมุนเวียนในการเป็นเจ้าภาพ จังหวัดเป็นผู้อำนวยความสะดวกและเข้าร่วมทุกครั้ง โดยสำนักงานเกษตรจังหวัดและอำเภอ ร่วมกันกำหนดประเด็นและแนวทางการจัดเวที โดยเน้นการเป็นเวทีเพื่อแลกเปลี่ยนเรียนรู้การดำเนินการส่งเสริมการเกษตร  
ในพื้นที่ การขับเคลื่อนการดำเนินการ ศพก. และเครือข่าย รวมทั้งการสรุปผลการดำเนินงานและการถอด  
องค์ความรู้ที่ได้จากการดำเนินงานเป็นเวทีเพื่อการเรียนรู้ การพัฒนาคน และพัฒนางาน การถ่ายทอดเทคโนโลยีเพื่อแก้ไขปัญหาในพื้นที่ การถ่ายทอดความรู้ทางวิชาการตามสถานการณ์หรือตามความจำเป็นและเหมาะสมกับพื้นที่ หรือประเด็นปัญหาเร่งด่วนในพื้นที่ (Hot Issue) หรือประเด็นอื่น ๆ โดยอาจขอความร่วมมือ จากหน่วยงานวิชาการหรือผู้รู้ในพื้นที่ รวมทั้งการ แลกเปลี่ยนเรียนรู้ในเรื่องที่เกี่ยวข้องกับการปฏิบัติงานส่งเสริมการเกษตร และเป็นกลไกในการขับเคลื่อนการนำองค์ความรู้ไปใช้ในการปฏิบัติงาน

**หมายเหตุ :** เวทีแลกเปลี่ยนเรียนรู้ตามระบบส่งเสริมการเกษตร รายละเอียดดำเนินการตามคู่มือโครงการพัฒนาเครือข่ายงานส่งเสริมการเกษตร (ขับเคลื่อนการทำงานส่งเสริมการเกษตรในพื้นที่)ประจำปีงบประมาณ พ.ศ. 2563 หน้าที่ 2 หัวข้อ 4.1 การจัดเวทีตามระบบส่งเสริมการเกษตร (2) เวทีแลกเปลี่ยนเรียนรู้ระดับอำเภอ (District Workshop : DW)

**4.2.7 จัดทำงานวิจัยเพื่อพัฒนางานส่งเสริมการเกษตร**

1) การขยายผลงานวิจัยต้นแบบสู่ ศพก. เครือข่าย แปลงใหญ่ และส่วนอื่นๆ

ยกเลิกกิจกรรมในเขตที่ยังไม่ได้ดำเนินการ ได้แก่ เขต 4, 5 และ 6 และตัดงบประมาณคืนกรมส่งเสริมการเกษตร

ส่วนกลาง (กองวิจัยและพัฒนางานส่งเสริมการเกษตร) ร่วมกับสำนักงานส่งเสริมและพัฒนาการเกษตรที่ 1 – 6 นำผลงานวิจัยจากหน่วยงานที่เกี่ยวข้อง เช่น กรมวิชาการเกษตร สำนักงานพัฒนาการวิจัยการเกษตร (องค์การมหาชน) สำนักงานคณะกรรมการวิจัยแห่งชาติ ฯลฯ มาขยายผลสู่ ศพก. เครือข่าย แปลงใหญ่ และส่วนอื่นๆ ที่สนใจ โดยดำเนินการจากการวิเคราะห์พื้นที่ การวิเคราะห์สภาพปัญหาตามบริบทของแต่ละจุด เพื่อจัดทำแผนและถ่ายทอดเทคโนโลยีงานวิจัยสู่เกษตรกร สรุปผลและคืนข้อมูลให้แก่พื้นที่เป้าหมาย ร่วมกันวางแผนการดำเนินการต่อไป

2) การประชุมกับหน่วยงานวิชาการที่เกี่ยวข้อง

ยกเลิกกิจกรรมบางส่วนที่ยังไม่ได้ดำเนินการ และตัดงบประมาณคืนกรมส่งเสริมการเกษตร

ส่วนกลาง (กองวิจัยและพัฒนางานส่งเสริมการเกษตร) จัดประชุมกับหน่วยงานวิชาการที่เกี่ยวข้อง เพื่อสรุปผลการส่งเสริมงานวิจัย งานภูมิปัญญาท้องถิ่น นวัตกรรม และเทคโนโลยี

**4.2.8 ส่งเสริมภูมิปัญญาท้องถิ่น นวัตกรรม และเทคโนโลยีใหม่ ยกระดับศักยภาพ ศพก.**

ส่วนกลาง (กองวิจัยและพัฒนางานส่งเสริมการเกษตร) จัดการประชุมเพื่อร่วมกับหน่วยงานที่เกี่ยวข้อง เพื่อวางแผนคัดเลือกพื้นที่เป้าหมาย สำรวจความต้องการ ส่งเสริมนวัตกรรมและเทคโนโลยีใหม่ สนับสนุนการพัฒนาต่อยอดภูมิปัญญาท้องถิ่นเพื่อสร้างนวัตกรรมและเทคโนโลยีใหม่ที่เหมาะสมกับกับการเกษตรแต่ละพื้นที่และพืชเป้าหมาย

**4.2.8 สนับสนุนวัสดุอุปกรณ์สำนักงานเพื่อดำเนินงานโครงการ ศพก.**

ส่วนกลาง (กองวิจัยและพัฒนางานส่งเสริมการเกษตร) ดำเนินการจัดหาและสนับสนุนวัสดุ และอุปกรณ์สำนักงานเพื่อการดำเนินกิจกรรมโครงการ ศพก.

**4.3 การสนับสนุนการให้บริการของ ศพก.**

**4.3.1 การจัดงานวันถ่ายทอดเทคโนโลยีเพื่อเริ่มต้นฤดูกาลผลิตใหม่ (Field day)**

ยกเลิกกิจกรรมในจุดที่ยังไม่ได้ดำเนินการ และตัดงบประมาณคืนกรมส่งเสริมการเกษตร รายละเอียดตามเอกสารแนบ 1

การจัดงานวันถ่ายทอดเทคโนโลยีเพื่อเริ่มต้นฤดูกาลผลิตใหม่ (Field Day) โดยบูรณาการร่วมกับหน่วยงานภาคีเครือข่าย และคณะกรรมการ ศพก. ร่วมกำหนดแผนการจัดงานวันถ่ายทอดเทคโนโลยีเพื่อเริ่มต้นฤดูกาลผลิตใหม่ (Field Day) ให้สอดคล้องกับชนิดสินค้า **โดยจัดที่ ศพก. หรือ ศูนย์เครือข่ายตามความเหมาะสม** รายละเอียดตามภาคผนวก 7 และบันทึกแผนการจัดงานในระบบรายงาน ศพก. (<http://learningpoints.doae.go.th/login>) ซึ่งงาน Field Day จะประกอบด้วย กิจกรรมหลัก ได้แก่ สถานีเรียนรู้ต่าง ๆ กิจกรรมรอง ได้แก่ การให้บริการด้านการเกษตรของหน่วยงานต่าง ๆ นิทรรศการประกอบที่เกี่ยวข้อง และกิจกรรมเสริม เช่น การแสดงและจำหน่ายสินค้าของกลุ่ม/สถาบันเกษตรกร/วิสาหกิจชุมชน ฯลฯ โดยให้เกษตรกรเข้าร่วมงาน อย่างน้อยศูนย์ละ 100 คน ทั้งนี้ เมื่อดำเนินการจัดงาน Field Day เสร็จสิ้นแล้วให้บันทึกผลการจัดงาน Field Day ในระบบรายงาน ศพก. (<http://learningpoints.doae.go.th/login>)

**4.3.2 การสนับสนุนการให้บริการวิชาการและข้อมูลข่าวสาร** โดยสำนักงานเกษตรอำเภอ จัดทำเอกสารวิชาการ ข้อมูลข่าวสารต่าง ๆ เพื่อสนับสนุนการดำเนินงานของ ศพก. และเครือข่ายในอำเภอ และรายงานผลการดำเนินงานของ ศพก. ในระบบรายงาน ศพก. (http://learningpoints.doae.go.th/login)

**4.4 การพัฒนาเกษตรกรผู้นำ**

**4.4.1 การจัดกระบวนการเรียนรู้ให้กับเกษตรกรผู้นำ**

ยกเลิกการจัดกระบวนการเรียนรู้ให้กับเกษตรกรผู้นำ 1 ครั้ง จากเดิม 3 ครั้ง/ปี **ลดเหลือ 2 ครั้ง/ปี**

ในส่วนของการจัดกระบวนการเรียนรู้ให้กับเกษตรกรผู้นำ เกษตรกรรายใหม่ หรือเกษตรกรที่เป็นสมาชิกแปลงใหญ่แล้ว หรือเกษตรกรเตรียมเพื่อจะเข้าเป็นสมาชิกแปลงใหญ่ จำนวน 30 ราย/อำเภอ **เป็นการอบรมเพื่อบ่มเพาะเกษตรกรไปสู่การส่งเสริมการเกษตรแบบแปลงใหญ่** โดยเป็นจัดกระบวนการเรียนรู้ให้กับเกษตรกรผู้นำตามหลักสูตรและแผนการเรียนรู้ที่กำหนด เน้นกระบวนการเรียนรู้อย่างต่อเนื่องตลอดฤดูกาลผลิต ตามกระบวนการโรงเรียนเกษตรกร และจะต้องจัดการเรียนรู้ไม่น้อยกว่า **2 ครั้ง**ต่อฤดูกาลผลิต สามารถจัดอบรมที่ **ศพก. หรือ ศูนย์เครือข่าย** ตามที่คณะกรรมการ ศพก. ได้ร่วมกันพิจารณาถึงความเหมาะสม โดยสามารถบูรณาการโครงการจากหน่วยงานต่าง ๆ ทั้งภายในและภายนอก กรมส่งเสริมการเกษตร เข้ามาสนับสนุนการดำเนินการได้ และเมื่อดำเนินการอบรมเกษตรกรในแต่ละครั้งเสร็จสิ้นแล้ว ให้บันทึกข้อมูลการอบรมเกษตรกรผู้นำในระบบรายงาน ศพก. (<http://learningpoints.doae.go.th/login>) ทั้งนี้ เนื่องจากสถานการณ์การแพร่ระบาดของเชื้อไวรัสโคโรนา 2019 (COVID-19) จึงขอให้ปรับแผนการจัดกิจกรรมและกระบวนการจัดอบรมให้เหมาะสม และเป็นไปตามประกาศกรมส่งเสริมการเกษตร ณ วันที่ 10 มีนาคม 2563 เรื่อง มาตรการและการเฝ้าระวังการแพร่ระบาดของเชื้อไวรัสโคโรนาสายพันธุ์ใหม่ 2019 (COVID - 19) ข้อ 3 การจัดประชุม/ฝึกอบรม/สัมมนา ให้ปฏิบัติตามมาตรการ เช่น สถานที่จัดกิจกรรมควรเป็นสถานที่ที่มีมาตรการป้องกันการแพร่ระบาดของโรคติดต่อเชื้อไวรัส COVID - 19 จัดให้มีการคัดกรองผู้มีอาการไข้ก่อนเข้าร่วมกิจกรรม ให้คำแนะนำแก่ผู้เข้าร่วมกิจกรรมทุกคนให้สวมหน้ากากอนามัย ฯลฯ

**4.4.2 การพัฒนาเกษตรกรผู้นำ ซึ่งเป็นประธานศูนย์เครือข่าย ศพก.**

ยกเลิกการพัฒนาเกษตรกรผู้นำ ประธานศูนย์เครือข่าย ศพก. 1 ครั้ง จากเดิม 2 ครั้ง/ปี **ลดเหลือ 1 ครั้ง/ปี**

ในส่วนการพัฒนาเกษตรกรผู้นำ ซึ่งเป็นประธานศูนย์เครือข่าย ศพก. จำนวน 11,742 ราย ทั่วประเทศ สำนักงานเกษตรจังหวัดดำเนินการจัดอบรมให้กับประธานศูนย์เครือข่าย โดยจัดอบรม **1 ครั้ง**

เพื่อการพัฒนาศักยภาพของประธานศูนย์เครือข่าย ในประเด็น การผลิตสินค้าเกษตรปลอดภัย การใช้นวัตกรรมและเทคโนโลยีที่เหมาะสมกับการเกษตรในพื้นที่ การเรียนรู้ผ่านเทคโนโลยีออนไลน์ หรือ ในประเด็นอื่น ๆ ตามความเหมาะสมของพื้นที่ ทั้งนี้ เนื่องจากสถานการณ์การแพร่ระบาดของเชื้อไวรัสโคโรนา 2019 (COVID-19) จึงขอให้ปรับกระบวนการจัดอบรมให้เหมาะสม และเป็นไปตามประกาศกรมส่งเสริมการเกษตร ณ วันที่ 10 มีนาคม 2563 เรื่อง มาตรการและการเฝ้าระวังการแพร่ระบาดของเชื้อไวรัสโคโรนาสายพันธุ์ใหม่ 2019 (COVID - 19) ข้อ 3 การจัดประชุม/ฝึกอบรม/สัมมนา ให้ปฏิบัติตามมาตรการ เช่น สถานที่จัดกิจกรรมควรเป็นสถานที่ที่มีมาตรการป้องกันการแพร่ระบาดของโรคติดต่อเชื้อไวรัส COVID - 19 จัดให้มีการคัดกรองผู้มีอาการไข้ก่อนเข้าร่วมกิจกรรม ให้คำแนะนำแก่ผู้เข้าร่วมกิจกรรมทุกคนให้สวมหน้ากากอนามัย ฯลฯ

หมายเหตุ รายละเอียดจำนวนศูนย์เครือข่ายรายจังหวัด สามารถตรวจสอบได้ที่เว็บไซต์ ศพก. หัวข้อ บัญชีศูนย์เครือข่าย ศพก. ปี 2563 (<http://alc.doae.go.th/?p=4681>)

**4.5 การติดตาม และรายงาน**

**4.5.1 การติดตามการดำเนินงาน ศพก.**

1) ส่วนกลาง/เขต/จังหวัด ติดตามการดำเนินงานของ ศพก.

2) สำนักงานเกษตรอำเภอติดตาม สนับสนุน ประเมินผล เกษตรกรที่มาเรียนรู้ และผลการนำไปปรับใช้ในพื้นที่ของตนเอง

3) การสรุปผลการดำเนินงาน ศพก. ดังนี้

- สำนักงานเกษตรจังหวัด สรุปผลการดำเนินงาน ศพก. ในระดับจังหวัดส่งถึงสำนักงานส่งเสริมและพัฒนาการเกษตร ภายในวันที่ 1 กันยายน 2563

- สำนักงานส่งเสริมและพัฒนาการเกษตรที่ 1 – 6 สรุปผลการดำเนินงาน ศพก. ในระดับเขต ส่งถึงกองวิจัยและพัฒนางานส่งเสริมการเกษตร ภายในวันที่ 15 กันยายน 2563

- ส่วนกลาง (กองวิจัยและพัฒนางานส่งเสริมการเกษตร) สรุปผลการดำเนินงาน ศพก. ในภาพรวมของโครงการเสนอกรมส่งเสริมการเกษตร ภายในวันที่ 30 กันยายน 2563

**4.5.2 การรายงานการดำเนินงานให้รายงานตามลำดับชั้น** โดยระดับอำเภอ และระดับจังหวัด   
ให้รายงานแผนและผลการดำเนินงาน ในระบบรายงานแบบ Online ที่ (<http://learningpoints.doae.go.th/login>) ตามประเด็นดังนี้

- ผลการจัดอบรมเกษตรกรผู้นำจำนวน 30 ราย ต่อศูนย์

- แผนและผลการจัดงานวันถ่ายทอดเทคโนโลยีเพื่อเริ่มต้นฤดูกาลผลิตใหม่ (Field Day)

- ศูนย์เครือข่าย

- การให้บริการของ ศพก.

ทั้งนี้ สามารถดูคู่มือการบันทึกระบบรายงาน ศพก. ที่ <https://goo.gl/Wsck2Z>

**ส่วนที่ 2 การดำเนินงานของ ศจช., ศดปช. และการอารักขาพืช**

**4.6 การพัฒนาศูนย์เครือข่าย**

**4.6.1 พัฒนาเจ้าหน้าที่อารักขาพืช หลักสูตรการเป็นหมอพืชและการดำเนินงานคลินิกพืช**

1) กองส่งเสริมการอารักขาพืชและจัดการดินปุ๋ย ร่วมกับศูนย์ส่งเสริมเทคโนโลยีการเกษตร  
ด้านอารักขาพืช คัดเลือกจังหวัดที่จะดำเนินกิจกรรมคลินิกพืชปี 2563 และทำการอบรมการเชิงปฏิบัติการ เพื่อให้เจ้าหน้าที่อารักขาพืชระดับจังหวัด และเจ้าหน้าที่ผู้รับผิดชอบงานอารักขาพืชระดับอำเภอ สามารถปฏิบัติงานคลินิกพืชในระดับพื้นที่ได้

งบประมาณ เป็นค่าสำหรับการจัดฝึกอบรมเจ้าหน้าที่

2) สนับสนุนการดำเนินงานคลินิกพืชรวม 502 คลินิก โดยศูนย์ส่งเสริมเทคโนโลยีการเกษตรด้านอารักขาพืช กลุ่มอารักขาพืช สำนักงานเกษตรจังหวัด และสำนักงานเกษตรอำเภอที่ผ่านการอบรมในปีงบประมาณ 2562 จำนวน 19 จังหวัด และ ปีงบประมาณ 2563 จำนวน 18 จังหวัด เปิดให้บริการคลินิกพืชแก่เกษตรกร ที่สำนักงานเกษตรจังหวัด สำนักงานเกษตรอำเภอ อย่างน้อยสัปดาห์ละ 1 ครั้ง และศูนย์เรียนรู้การเพิ่มประสิทธิภาพการผลิตสินค้าเกษตร หรือศูนย์จัดการศัตรูพืชชุมชน อย่างน้อยเดือนละ 1 ครั้ง โดยกำหนดแผนการออกให้บริการคลินิกพืชให้สอดคล้องกับระบบส่งเสริมการเกษตร (T & V System) หรืออาจกำหนดวันให้บริการใหม่ตามความเหมาะสม และกองส่งเสริมการอารักขาพืชและจัดการดินปุ๋ยจัดทำแบบบันทึกการวินิจฉัยอาการผิดปกติของพืชส่งให้หน่วยงานเพื่อใช้ประกอบการปฏิบัติงาน ทั้งนี้กองส่งเสริมการอารักขาพืชและจัดการดินปุ๋ยจะกำหนดวิธีการรายงานและแจ้งให้ทราบภายหลัง

งบประมาณ เป็นค่าใช้จ่ายสำหรับการปฏิบัติงานให้บริการคลินิกพืช เช่น จัดทำป้ายคลินิก จัดหาวัสดุอุปกรณ์ใช้สำหรับการวินิจฉัยอาการผิดปกติของพืช จัดทำสื่อหรือเอกสารคำแนะนำการจัดการอาการผิดปกติของพืช ค่าเบี้ยเลี้ยง พาหนะ และอื่นๆที่เกี่ยวข้องกับการดำเนินกิจกรรม

หมายเหตุ: - จังหวัดที่ผ่านการอบรม ปี 2562 จำนวน 19 ได้แก่ จังหวัดกาฬสินธุ์ หนองคาย เลย ชัยภูมิ สุรินทร์ พระนครศรีอยุธยา ปทุมธานี เพชรบุรี นครปฐม จันทบุรี ฉะเชิงเทรา ชุมพร กระบี่ นราธิวาส ตรัง เชียงใหม่ ลำปาง พิจิตร และจังหวัดอุทัยธานี

- จังหวัดที่ผ่านการอบรม ปี 2563 ได้แก่ จังหวัดสิงห์บุรี อ่างทอง กาญจนบุรี สมุทรสาคร ชลบุรี สระแก้ว ขอนแก่น มุกดาหาร อุบลราชธานี ศรีสะเกษ สุราษฎร์ธานี พังงา พัทลุง ยะลา พะเยา เชียงราย นครสวรรค์ และจังหวัดสุโขทัย

**4.6.2 การพัฒนาศักยภาพศูนย์จัดการศัตรูพืชชุมชน**

**1) จัดกระบวนการเรียนรู้แก่เกษตรกรด้านการจัดการศัตรูพืชให้กับสมาชิกศูนย์จัดการศัตรูพืชชุมชน**

สำนักงานเกษตรจังหวัด (กลุ่มอารักขาพืช) ร่วมกับสำนักงานเกษตรอำเภอ จัดกระบวนการเรียนรู้ด้านการจัดการศัตรูพืชด้วยวิธีผสมผสาน จำนวน 1 ครั้ง ให้แก่สมาชิกศูนย์จัดการศัตรูพืชชุมชน จำนวน   
30 รายต่อศูนย์ โดยหลักสูตรหัวข้อการเรียนรู้ควรมาจากความต้องการของกลุ่มเกษตรกร และหรือสภาพปัญหา ชนิดของศัตรูพืชที่พบการระบาดในพื้นที่ และรายงานผลให้กรมส่งเสริมการเกษตรทราบ **รายละเอียดตามแบบฟอร์ม ศจช. 1**

งบประมาณ เพื่อเป็นค่าใช้จ่ายสำหรับจัดกระบวนการเรียนรู้ ได้แก่ ค่าอาหาร อาหารว่างและเครื่องดื่ม ค่าเดินทาง วัสดุการจัดกิจกรรม และอื่น ๆ ที่เกี่ยวข้องกับการดำเนินกิจกรรม

**2) สนับสนุนการจัดทำแปลงเรียนรู้การจัดการศัตรูพืชด้วยวิธีผสมผสานที่เหมาะสมกับพื้นที่**

สำนักงานเกษตรจังหวัด (กลุ่มอารักขาพืช) ร่วมกับสำนักงานเกษตรอำเภอ โดยมีศูนย์ส่งเสริมเทคโนโลยีการเกษตรด้านอารักขาพืชเป็นพี่เลี้ยง ให้คำปรึกษาแนะนำ เพื่อร่วมกันจัดทำแปลงเรียนรู้การจัดการศัตรูพืชอย่างเหมาะสมตามสภาพพื้นที่ ดำเนินการในศูนย์จัดการศัตรูพืชชุมชน โดยคัดเลือกแปลงเรียนรู้  
ที่เหมาะสมและเกษตรกรเจ้าของแปลงและสมาชิกมีความพร้อมในการดำเนินการ จังหวัดละ 2 แปลง โดยไม่ซ้ำกับแปลงเรียนรู้ที่เคยดำเนินการในปี 2562 โดย 1 จังหวัด ต้องมีแปลงเปรียบเทียบ (แปลงที่เกษตรกรปฏิบัติด้วยวิธีเดิม) จำนวน 2 แปลง เพื่อใช้เปรียบเทียบผลการปฏิบัติกับแปลงเรียนรู้ จำนวน 2 แปลง (แปลงเรียนรู้ จำนวน 2 แปลง คือแปลงที่ได้มีการจัดสรรงบประมาณให้ดำเนินการ) ทั้งนี้ การดำเนินกิจกรรมการจัดทำแปลงเรียนรู้ในแต่ละครั้ง ควรจัดให้มีการถ่ายทอดความรู้ และแลกเปลี่ยนประสบการณ์ เพื่อให้เกิดการคิด วิเคราะห์ ศึกษา ทดลองร่วมกันระหว่างสมาชิกศูนย์จัดการศัตรูพืชชุมชน และเกษตรกรในชุมชนที่สนใจ อย่างน้อยสัปดาห์ละ 1 ครั้ง ตลอดระยะการเพาะปลูกเพื่อให้เกษตรกรได้นำวิธีการปฏิบัติที่ถูกต้องไปปฏิบัติในแปลงเกษตรของตนเอง และรายงานผลให้กรมส่งเสริมการเกษตรทราบของทุกแปลงที่ดำเนินการ **รายละเอียดตามแบบฟอร์ม ศจช. 2 และแบบฟอร์ม ศจช.3** ทั้งนี้ ขอให้ดำเนินการบันทึกข้อมูลกิจกรรมการจัดทำแปลงเปรียบเทียบ และแปลงเรียนรู้ ตั้งแต่เริ่มต้นฤดูกาลเพาะปลูก จนถึงการเก็บเกี่ยว ในรูปแบบของการจดบันทึกข้อมูล รวมถึงภาพถ่ายการดำเนินกิจกรรมการติดตามให้คำปรึกษา แนะนำของเจ้าหน้าที่

งบประมาณ เพื่อเป็นค่าใช้จ่ายสำหรับการจัดทำแปลงเรียนรู้ ค่าจัดทำป้ายแปลงเรียนรู้

ค่าจัดซื้อ-จัดหาวัสดุ อุปกรณ์ ค่าพาหนะ และอื่นๆที่เกี่ยวข้องกับการดำเนินกิจกรรม

**3) ประกวดศูนย์จัดการศัตรูพืชชุมชน**

สำนักงานเกษตรจังหวัด ร่วมกับสำนักงานเกษตรอำเภอ ดำเนินการคัดเลือกศูนย์จัดการศัตรูพืชชุมชนที่มีผลสำเร็จในการดำเนินการดีเด่น ตามหลักเกณฑ์ที่กองส่งเสริมการอารักขาพืชและจัดการดินปุ๋ยกำหนด โดยใช้แบบสัมภาษณ์และการลงพื้นที่เพื่อประเมินผลสำเร็จ ถอดองค์ความรู้ปัจจัยที่ส่งผลให้ประสบความสำเร็จ และพิจารณาคัดเลือกศูนย์จัดการศัตรูพืชชุมชนที่มีผลสำเร็จดีเด่น ปี 2563 จังหวัดละ 1 ศูนย์   
พร้อมทั้งดำเนินการจัดทำสื่อวิดีทัศน์ความยาว 3-5 นาที เพื่อแสดงให้เห็นผลสำเร็จที่เป็นรูปธรรมและปัจจัยที่ก่อให้เกิดผลสำเร็จที่เข้าใจได้ง่าย ส่งกรมส่งเสริมการเกษตรและเผยแพร่สู่สาธารณชน เพื่อประชาสัมพันธ์แนะนำศูนย์ต้นแบบและให้ศูนย์จัดการศัตรูพืชชุมชนอื่นๆ ใช้เป็นแนวทางในการพัฒนาตนเองต่อไป

ทั้งนี้ ให้สำนักงานเกษตรจังหวัดดำเนินการจัดทำสื่อวิดีทัศน์ให้แล้วเสร็จส่งถึงกรมส่งเสริมการเกษตร ภายในวันที่ 15 มิถุนายน 2563

งบประมาณ เพื่อเป็นค่าใช้จ่ายสำหรับ ค่าเบี้ยเลี้ยง ค่าพาหนะ ค่าจัดประชุม ค่าวัสดุ อุปกรณ์ ค่าใช้จ่ายในการจัดทำและเผยแพร่สื่อวิดีทัศน์ เอกสาร และอื่นๆ ที่เกี่ยวข้องกับการดำเนินกิจกรรม

**4) การดำเนินงานแปลงติดตามสถานการณ์และเตือนการระบาดศัตรูพืชของศูนย์จัดการศัตรูพืชชุมชนและพื้นที่เสี่ยง**

4.1) จัดทำแปลงสำรวจติดตามสถานการณ์ศัตรูพืช รวม 3,092 แปลง โดยสำนักงานเกษตรจังหวัด (กลุ่มอารักขาพืช) ร่วมกับสำนักงานเกษตรอำเภอ ดำเนินการสำรวจแปลงติดตาม ประกอบด้วย

4.1.1) แปลงติดตามสถานการณ์ศัตรูพืชของ ศจช.ใน 882 อำเภอๆ ละ 2 ศจช.ๆละ 1 แปลง รวม 1,764 แปลง โดยคัดเลือกแปลงที่ดำเนินการปลูกพืชหลักหรือพืชรองขึ้นอยู่กับสถานการณ์การเพาะปลูกขณะนั้น และสำรวจสถานการณ์ศัตรูพืชทุกสัปดาห์ ตามแบบสำรวจและประเมินสถานการณ์ที่กองส่งเสริมการอารักขาพืชและจัดการดินปุ๋ยกำหนด (ดาวน์โหลดที่เว็บไซด์กองส่งเสริมการอารักขาพืชและจัดการดินปุ๋ย) นำข้อมูลที่สำรวจได้มาวิเคราะห์สถานการณ์การระบาด เพื่อแจ้งเตือนภัยในพื้นที่ พร้อมรายงานข้อมูลออนไลน์ผ่านระบบแปลงติดตามสถานการณ์การระบาดศัตรูพืชของกองส่งเสริมการอารักขาพืชและจัดการดินปุ๋ยทุกสัปดาห์ตั้งแต่เริ่มปลูกจนถึงเก็บเกี่ยว

4.1.2) แปลงติดตามสถานการณ์ในกิจกรรมจุดเฝ้าระวังศัตรูพืช 13 ชนิดพืชเศรษฐกิจที่สำคัญ (เป็นแปลงที่ไม่ซ้ำกับแปลงติดตามฯของ ศจช.) รวม 1,328 แปลง ซึ่งกรมส่งเสริมการเกษตรได้กำหนดชนิดพืชและจำนวนแปลงที่ต้องดำเนินการแต่ละจังหวัดตามพื้นที่ปลูก (ตามเอกสารแนบ) โดยเลือกแปลงสำรวจที่เหมาะสมแต่ให้มีการกระจายตัวอย่างสม่ำเสมอในพื้นที่ ดำเนินการสำรวจทุกสัปดาห์ตามแบบสำรวจและประเมินสถานการณ์ที่กองส่งเสริมการอารักขาพืชและจัดการดินปุ๋ยกำหนด (ดาวน์โหลดที่เว็บไซด์กองส่งเสริมการอารักขาพืชและจัดการดินปุ๋ย) นำข้อมูลที่สำรวจได้มาวิเคราะห์สถานการณ์การระบาด เพื่อแจ้งเตือนภัยในพื้นที่ พร้อมรายงานข้อมูลออนไลน์ผ่านระบบแปลงติดตามสถานการณ์การระบาดศัตรูพืชของกองส่งเสริมการอารักขาพืชและจัดการดินปุ๋ยทุกสัปดาห์ตั้งแต่เริ่มปลูกจนถึงเก็บเกี่ยว โดยหากจังหวัดมีความประสงค์ในการเปลี่ยนแปลงชนิดพืช ให้แจ้งกรมส่งเสริมการเกษตรทราบ

ทั้งนี้ กรมส่งเสริมการเกษตรจะดำเนินการจัดทำคู่มือประจำแปลงเพื่อประกอบการสำรวจและติดตามสถานการณ์มอบให้ทุกแปลง

งบประมาณ เพื่อเป็นค่าใช้จ่ายสำหรับ อุปกรณ์การสำรวจ วัสดุทำกับดักล่อแมลง หรืออื่นๆที่เกี่ยวข้องกับการดำเนินกิจกรรม

4.2) ประเมินผลการดำเนินงานสำรวจแปลงติดตามสถาการณ์การระบาดศัตรูพืช จำนวน3,092 แปลง โดย ส่วนกลางดำเนินการติดตามผลการดำเนินการกิจกรรมการสำรวจแปลงติดตามสถานการณ์ระบาดศัตรู ของ ศจช. และแปลงในพื้นที่เสี่ยงของแต่ละจังหวัด เพื่อตรวจสอบวิธีการดำเนินงาน ปัญหาอุปสรรค และจุดเด่น จุดด้อยของการดำเนินงานเพื่อการพัฒนางานด้านการสำรวจติดตามสถานการณ์ระบาดศัตรูพืชที่มีประสิทธิภาพ

งบประมาณ เพื่อเป็นค่าใช้จ่ายสำหรับการดำเนินการติดตาม และประเมินผล ได้แก่ เบี้ยเลี้ยง ที่พัก และค่าพาหะเจ้าหน้าที่ ค่าวัสดุอุปกรณ์การดำเนินการและอื่น ๆ ที่เกี่ยวข้อง

4.3) การดำเนินงานแปลงพยากรณ์การระบาดศัตรูพืชด้วยเทคโนโลยีและนวัตกรรมของศูนย์จัดการศัตรูพืชชุมชนและพื้นที่เสี่ยง ในพื้นที่ 30 จังหวัด ได้แก่ จังหวัดปทุมธานี พระนครศรีอยุธยา ลพบุรี สิงห์บุรี ชัยนาท สระบุรี ราชบุรี กาญจนบุรี สุพรรณบุรี ระยอง จันทบุรี ฉะเชิงเทรา ขอนแก่น มหาสารคาม กาฬสินธุ์ พัทลุง ปัตตานี เชียงใหม่ ลำพูน ลำปาง น่าน พะเยา นครราชสีมา บุรีรัมย์ อุบลราชธานี ชัยภูมิ กำแพงเพชร ตาก พิจิตร และจังหวัดเพชรบูรณ์ ประกอบด้วยกิจกรรม

4.3.1) การดำเนินงานแปลงพยากรณ์การระบาดศัตรูพืชด้วยเทคโนโลยีและนวัตกรรม ดำเนินการโดย

(1) กองส่งเสริมการอารักขาพืชและจัดการดินปุ๋ย คัดเลือกพื้นที่เป้าหมายดำเนินการและชนิดพืชสำคัญที่จะจัดทำแปลงพยากรณ์การระบาดศัตรูพืช จำนวน 30 แปลง

(2) จังหวัดเป้าหมายคัดเลือกแปลงที่มีศักยภาพและมีประสิทธิภาพในการสำรวจข้อมูลและพร้อมรับเทคโนโลยีเพื่อใช้ในการติดตามการระบาดศัตรูพืชได้ โดยแปลงที่คัดเลือกสามารถเป็นแปลงติดตามสถานการณ์การระบาดศัตรูพืชที่ดำเนินการโดย ศจช. หรือพื้นที่เสี่ยงอยู่แล้วและพร้อมพัฒนาต่อยอดได้ หรือเป็นแปลงใหม่ที่มีศักยภาพ

(3) จังหวัดจัดทำแนวทาง เทคนิควิธีการที่จะใช้ในการดำเนินการแปลงเป้าหมายให้กองส่งเสริมการอารักขาพืชและจัดการดินปุ๋ยทราบ และหารือร่วมกันในดำเนินการให้เกิดผลลัพธ์ที่ชัดเจน

(4) จัดทำแปลงเพื่อติดตามการระบาด โดยนำเทคโนโลยีหรือนวัตกรรมที่จะสามารถช่วยในการสำรวจและจัดเก็บข้อมูลศัตรูพืชได้อย่างมีประสิทธิภาพมาใช้ในแปลง ทั้งนี้เทคโนโลยีและวิธีการให้นำใช้จากที่ได้เรียนรู้จากการอบรมเชิงปฏิบัติการหรือแหล่งข้อมูลที่น่าเชื่อถือ

(5) สำรวจ ตรวจนับ จัดเก็บ ถ่ายภาพศัตรูพืชที่พบในแปลงเป็นประจำทุกสัปดาห์หรือตามความเหมาะสมของชนิดพืช ระยะการเจริญ อย่างน้อยจำนวน 20 ครั้ง รายงานให้กองส่งเสริมการอารักขาพืชและจัดการดินปุ๋ยทราบทราบ

(6) ส่วนกลางวิเคราะห์ข้อมูลการสำรวจและข้อมูลที่เกี่ยวข้อง เพื่อพยากรณ์การระบาดศัตรูพืชและจัดเก็บเป็นฐานข้อมูลเพื่อใช้ในการพัฒนาระบบพยากรณ์การระบาดศัตรูพืชให้มีประสิทธิภาพมากยิ่งขึ้นในลำดับต่อไป (แผนพัฒนาระบบพยากรณ์การระบาดศัตรูพืชด้วยเทคโนโลยีและนวัตกรรมระยะ 5 ปี)

งบประมาณ เพื่อใช้เป็นค่าจ้างเหมาสำรวจ เก็บข้อมูล และบันทึกผลข้อมูลเป็นประจำอย่างน้อย 20 ครั้ง และใช้เป็นค่าในการสนับสนุนการดำเนินงานแปลงพยากรณ์การระบาดศัตรูพืช ได้แก่ ค่าวัสดุอุปกรณ์การดำเนินการ ค่าเบี้ยเลี้ยง พาหนะ และอื่น ๆ ที่เกี่ยวข้องกับการดำเนินกิจกรรม

4.3.2) จัดทำเอกสารวิชาการเตือนการระบาดศัตรูพืชหรือสื่อ เพื่อแจ้งเตือนการระบาดของศัตรูพืชแก่เกษตรกรและผู้เกี่ยวข้อง

งบประมาณ เพื่อเป็นค่าใช้จ่ายในการจัดทำเอกสารหรือสื่อสำหรับเตือนการระบาดศัตรูพืช และอื่นๆที่เกี่ยวข้องกับการดำเนกิจกรรม

**5) สนับสนุนปัจจัยควบคุมศัตรูพืชแก่สมาชิกศูนย์จัดการศัตรูพืชชุมชนและเกษตรกรในพื้นที่เสี่ยงต่อการระบาดศัตรูพืช**

5.1) ผลิตและสนับสนุนหัวเชื้อจุลินทรีย์บริสุทธิ์และพ่อ-แม่พันธุ์แมลงศัตรูธรรมชาติ โดยกองส่งเสริมการอารักขาพืชและจัดการดินปุ๋ยผลิตหัวเชื้อจุลินทรีย์บริสุทธิ์ และพ่อ - แม่พันธุ์ศัตรูธรรมชาติ สนับสนุนให้ศูนย์ส่งเสริมเทคโนโลยีการเกษตรด้านอารักขาพืช เพื่อนำไปผลิตขยายเพิ่มปริมาณใช้ในพื้นที่ต่อไป

งบประมาณ เพื่อใช้เป็นค่าวัสดุ อุปกรณ์ ค่าจ้างเหมาแรงงาน และอื่นๆ ที่เกี่ยวข้องกับการดำเนินกิจกรรม

5.2) ศูนย์ส่งเสริมเทคโนโลยีการเกษตรด้านอารักขาพืช ดำเนินการผลิตหัวเชื้อจุลินทรีย์ขยายให้ศูนย์จัดการศัตรูพืชชุมชน และปัจจัยสำหรับการควบคุมศัตรูพืชต่างๆ โดยสำนักงานเกษตรจังหวัด และสำนักงานเกษตรอำเภอ สำรวจความต้องการของศูนย์จัดการศัตรูพืชชุมชน และประสานไปยัง ศูนย์ส่งเสริมเทคโนโลยีการเกษตร ด้านอารักขาพืชในพื้นที่รับผิดชอบ เพื่อจะได้ผลิตและจัดส่งได้ตรงตามความต้องการ และรายงานผลให้กรมส่งเสริมการเกษตรทราบ **รายละเอียดตามแบบฟอร์ม ศจช. 4**

งบประมาณ เพื่อเป็นค่าใช้จ่ายสำหรับจัดซื้อ-จัดหาวัสดุ อุปกรณ์ ค่าพาหนะ ค่าจ้างเหมาแรงงาน และอื่น ๆ ที่เกี่ยวข้องกับการดำเนินกิจกรรม

5.3) สนับสนุนวัสดุผลิตปัจจัยการควบคุมศัตรูพืชให้แก่ศูนย์จัดการศัตรูพืชชุมชน โดยสำนักงานเกษตรจังหวัด ร่วมกับสำนักงานเกษตรอำเภอดำเนินการ จัดซื้อ/จัดหา วัสดุอุปกรณ์สำหรับผลิตปัจจัยควบคุมศัตรูพืช ได้แก่ เชื้อจุลินทรีย์ แมลงศัตรูธรรมชาติ สารสกัดธรรมชาติ และสารสังเคราะห์อื่นๆ ที่จำเป็น สนับสนุนให้กับศูนย์จัดการศัตรูพืชชุมชน และรายงานผลให้กรมส่งเสริมการเกษตรทราบ **รายละเอียดตามแบบฟอร์ม ศจช. 5**

งบประมาณ เป็นค่าใช้จ่ายสำหรับการจัดซื้อ-จัดหาวัสดุ อุปกรณ์ จ้างเหมาแรงงาน และอื่นๆที่เกี่ยวข้องกับการดำเนินกิจกรรม

5.4) สนับสนุนปัจจัยควบคุมศัตรูพืชในพื้นที่พบการระบาดของศัตรูพืชแก่สมาชิก  
ศูนย์จัดการศัตรูพืชชุมชนและเกษตรกร โดยศูนย์ส่งเสริมเทคโนโลยีการเกษตรด้านอารักขาพืช ดำเนินการผลิตหัวเชื้อจุลินทรีย์ขยาย และปัจจัยสำหรับการควบคุมศัตรูพืชต่าง ๆ ให้แก่ศูนย์จัดการศัตรูพืชชุมชน เกษตรกร และหรือเกษตรกร กลุ่มเกษตรกรในพื้นที่ที่พบการระบาดของศัตรูพืช พร้อมลงพื้นที่ให้คำปรึกษาแนะนำแก่เจ้าหน้าที่ และเกษตรกร โดยสำนักงานเกษตรจังหวัด และสำนักงานเกษตรอำเภอ สำรวจความต้องการของศูนย์จัดการศัตรูพืชชุมชน และประสานไปยัง ศทอ.ในพื้นที่รับผิดชอบ เพื่อจะได้ผลิตและจัดส่งได้ตรงตามความต้องการ และรายงานผลให้กรมส่งเสริมการเกษตรทราบ **รายละเอียดตามแบบฟอร์ม ศจช. 4**

งบประมาณ เพื่อเป็นค่าใช้จ่ายสำหรับจัดซื้อ-จัดหาวัสดุ อุปกรณ์ ค่าพาหนะ ค่าจ้างเหมาแรงงาน และอื่น ๆ ที่เกี่ยวข้องกับการดำเนินกิจกรรม

**6) ประชุมราชการพิจารณาปรับปรุงเกณฑ์การจัดระดับชั้นและการคัดเลือกศูนย์จัดการศัตรูพืชชุมชนดีเด่น**

กองส่งเสริมการอารักขาพืชและจัดการดินปุ๋ย ดำเนินการจัดประชุมหารือร่วมกับผู้เกี่ยวข้องเพื่อพิจารณาทบทวนปรับปรุงหลักเกณฑ์การจัดระดับชั้น และการคัดเลือกศูนย์จัดการศัตรูพืชชุมชน ประจำปี 2563 ให้สอดคล้องและเหมาะสมต่อสถานการณ์ปัจจุบัน (กองส่งเสริมการอารักขาพืชและจัดการดินปุ๋ยจะมีหนังสือเชิญบุคคลเป้าหมายให้ทราบภายหลัง)

งบประมาณ เพื่อเป็นค่าใช้จ่ายสำหรับจัดประชุมราชการ และอื่น ๆ ที่เกี่ยวข้องกับการดำเนินกิจกรรม

**7) ประเมินศักยภาพศูนย์จัดการศัตรูพืชชุมชน**

กองส่งเสริมการอารักขาพืชและจัดการดินปุ๋ย ดำเนินการติดตามประเมินผลการดำเนินกิจกรรมพัฒนาศักยภาพศูนย์จัดการศัตรูพืชชุมชนในพื้นที่เป้าหมาย เพื่อให้คำปรึกษาแนะนำ แก่เจ้าหน้าที่และเกษตรกร

งบประมาณ เพื่อเป็นค่าใช้จ่ายสำหรับค่าเบี้ยเลี้ยง ค่าพาหนะ ค่าที่พัก จัดทำเอกสาร และอื่นๆ ที่เกี่ยวข้องกับการดำเนินกิจกรรม

**8) สัมมนาสรุปผลการพัฒนาศักยภาพการดำเนินงานศูนย์จัดการศัตรูพืชชุมชน**

กองส่งเสริมการอารักขาพืชและจัดการดินปุ๋ย จัดสัมมนาเจ้าหน้าที่ผู้รับผิดชอบงานด้านอารักขาพืช และการขับเคลื่อนงานอารักขาพืช ในระดับจังหวัด อำเภอ สำนักงานส่งเสริมและพัฒนาการเกษตร ศูนย์ส่งเสริมเทคโนโลยีการเกษตรด้านอารักขาพืช เจ้าหน้าที่ในส่วนกลาง และผู้แทนเกษตรกร จำนวน 200 คน เพื่อสรุปผลการพัฒนาศักยภาพการดำเนินงาน ทบทวนกระบวนการดำเนินงาน แลกเปลี่ยนประสบการณ์ สะท้อนปัญหา อุปสรรค เสนอแนะการดำเนินงาน พร้อมทั้งวิเคราะห์แนวทางการพัฒนาศักยภาพ ยกระดับการดำเนินงาน ขยายเครือข่าย ให้มีความพร้อมในการขับเคลื่อนงานด้านอารักขาพืชอย่างมีประสิทธิภาพ

งบประมาณ เพื่อเป็นค่าใช้จ่ายสำหรับการจัดสัมมนา เช่น ค่าเบี้ยเลี้ยง ค่าพาหนะ ค่าที่พัก ค่าวัสดุ อุปกรณ์ เอกสาร ค่าวิทยากร และค่าใช้จ่ายอื่นๆ ที่เกี่ยวข้องกับการดำเนินกิจกรรม

**4.6.3 การขับเคลื่อนการดำเนินงานของศูนย์จัดการดินปุ๋ยชุมชน (ศดปช.)** ประกอบด้วย

**1) สัมมนาเชิงปฏิบัติเจ้าหน้าที่ด้านดินปุ๋ย ระดับประเทศ**

เป้าหมาย เจ้าหน้าที่จากสำนักงานส่งเสริมและพัฒนาการเกษตรที่ 1 - 6 ด้านวิชาการและพัฒนาบุคลากร สำนักงานเกษตรจังหวัดทุกจังหวัด สำนักงานเกษตรพื้นที่กรุงเทพมหานคร สำนักงานเกษตรอำเภอ 9 อำเภอ ศูนย์ส่งเสริมเทคโนโลยีการเกษตรด้านอารักขาพืช 9 ศูนย์ และเจ้าหน้าที่ส่วนกลาง

วิธีดำเนินงาน กองส่งเสริมการอารักขาพืชและจัดการดินปุ๋ยจัดสัมมนาเชิงปฏิบัติการเพื่อถ่ายทอดความรู้ เทคโนโลยี และนวัตกรรมด้านการจัดการดินและปุ๋ย และการบริหารจัดการความรู้และการขับเคลื่อนงาน ศดปช. ให้ประสบความสำเร็จ แก่เจ้าหน้าที่ ระดับเขต จังหวัด อำเภอ และศูนย์ปฏิบัติการ เพื่อเป็นทีมเรียนรู้ในการร่วมถ่ายทอดความรู้สู่เจ้าหน้าที่ผู้รับผิดชอบงาน ศดปช.ระดับอำเภอ ให้มีความรู้และทักษะในการเป็นนักส่งเสริมด้านดินและปุ๋ยอย่างมืออาชีพ สามารถขับเคลื่อน ศดปช.ให้มีการขยายผลการจัดการดินและการใช้ปุ๋ยเพื่อลดต้นทุนการผลิต โดยใช้เทคโนโลยีและนวัตกรรมได้อย่างมีประสิทธิภาพและยั่งยืน งบประมาณ เพื่อเป็นค่าใช้จ่ายในการจัดสัมมนา เช่น ค่าที่พัก ค่าพาหนะ ค่าอาหาร เครื่องดื่ม ค่าวิทยากร เอกสาร วัสดุอุปกรณ์ที่จำเป็นในการดำเนินกิจกรรมและค่าใช้จ่ายอื่น ๆ ที่เกี่ยวข้องกับการดำเนินกิจกรรม

**2) สัมมนาเชิงปฏิบัติการเจ้าหน้าที่ด้านดินปุ๋ย ระดับพื้นที่**

เป้าหมาย เจ้าหน้าที่ระดับอำเภอที่รับผิดชอบงาน ศดปช. 882 ศูนย์ เจ้าหน้าที่สำนักงานส่งเสริมและพัฒนาการเกษตรที่ 1-6 สำนักงานเกษตรจังหวัดทุกจังหวัด สำนักงานเกษตรกรุงเทพมหานคร และเจ้าหน้าที่ศูนย์ส่งเสริมเทคโนโลยีการเกษตรด้านอารักขาพืช 9 ศูนย์

วิธีดำเนินงาน

- สำนักงานส่งเสริมและพัฒนาการเกษตรที่ 1-6 จัดสัมมนาเชิงปฏิบัติการร่วมกับทีมเรียนรู้ เพื่อถ่ายทอดความรู้ เทคโนโลยี และนวัตกรรมด้านการจัดการดินและปุ๋ย และการบริหารจัดการความรู้และการขับเคลื่อนงาน ศดปช.ให้ประสบความสำเร็จ แก่เจ้าหน้าที่ผู้รับผิดชอบงาน ศดปช.ระดับอำเภอ ให้มีความรู้และทักษะในการเป็นนักส่งเสริมด้านดินและการใช้ปุ๋ยอย่างมืออาชีพ สามารถเป็นพี่เลี้ยง (coaching) ให้แก่เกษตรกร และขับเคลื่อนขยายผลการจัดการดินและการใช้ปุ๋ยเพื่อลดต้นทุนการผลิตได้อย่างมีประสิทธิภาพและยั่งยืน ผ่านกลไก ศดปช.

- สำนักงานส่งเสริมและพัฒนาการเกษตรที่ 1-6 รายงานผลการดำเนินงานให้กรมส่งเสริมการเกษตรทราบ

งบประมาณ เพื่อเป็นค่าใช้จ่ายสำหรับการจัดสัมมนาฯ เช่น ค่าที่พัก ค่าพาหนะ ค่าอาหาร เครื่องดื่ม ค่าวิทยากร เอกสาร วัสดุอุปกรณ์ที่จำเป็นในการดำเนินกิจกรรม และค่าใช้จ่ายอื่น ๆ ที่เกี่ยวข้องกับการดำเนินกิจกรรม

**4.6.4 พัฒนาศูนย์จัดการดินปุ๋ยชุมชน** ประกอบด้วยกิจกรรม

**1) สนับสนุนการดำเนินกิจกรรมของศูนย์จัดการดินปุ๋ยชุมชน**

เป้าหมาย ศูนย์จัดการดินปุ๋ยชุมชน 882 ศูนย์

วิธีดำเนินงาน สำนักงานเกษตรจังหวัด ร่วมกับสำนักงานเกษตรอำเภอ สนับสนุนงบประมาณหรือจัดซื้อจัดหาวัสดุอุปกรณ์ที่จำเป็น เพื่อสนับสนุนการดำเนินกิจกรรมของ ศดปช.ตามบทบาทภารกิจของ ศดปช. เช่น จัดพิมพ์แผนที่ชุดดินระดับตำบล แผ่นพับประชาสัมพันธ์ ศดปช. จัดซื้อจัดหาชุดตรวจสอบ N P K และ pH ในดินแบบรวดเร็ว ชุดน้ำยาเติม ปัจจัยการผลิต เช่น แม่ปุ๋ย วัสดุปรับปรุงดิน เมล็ดพันธุ์พืชปุ๋ยสด ปุ๋ยอินทรีย์ ปุ๋ยชีวภาพ เป็นต้น เพื่อให้การดำเนินกิจกรรมเป็นไปอย่างต่อเนื่อง ในการเป็นแหล่งเรียนรู้ด้านดินและปุ๋ย การให้บริการตรวจวิเคราะห์ดินและคำแนะนำการจัดการดิน ชุดดินและการใช้ปุ๋ยตามค่าวิเคราะห์ดินหรือปุ๋ยสั่งตัด ร่วมกับการใช้ปุ๋ยอินทรีย์ และปุ๋ยชีวภาพในพืชที่สามารถใช้ได้ แก่สมาชิกศูนย์จัดการดินปุ๋ยชุมชน และเกษตรกรอื่นในชุมชน

งบประมาณ เป็นค่าใช้จ่ายในการจัดพิมพ์แผนที่ชุดดิน แผ่นพับประชาสัมพันธ์ จัดซื้อจัดหาวัสดุอุปกรณ์และปัจจัยการผลิตที่จำเป็น เช่น ชุดตรวจสอบ N P K และ pH ในดินแบบรวดเร็ว ชุดน้ำยาเติม   
แม่ปุ๋ย วัสดุปรับปรุงดิน (เช่น ปูนขาว โดโลไมท์) สารเร่งซูปเปอร์ พด. เมล็ดพันธุ์พืชปุ๋ยสด ปุ๋ยอินทรีย์ ปุ๋ยชีวภาพ เป็นต้น และรวมถึงค่าใช้จ่ายอื่น ๆ ที่เกี่ยวข้องกับการดำเนินกิจกรรม

ทั้งนี้ งบประมาณที่รัฐสนับสนุน ในการดำเนินงานของ ศดปช. ต้องมีการกำหนดหลักเกณฑ์การบริหารจัดการ  
อย่างเหมาะสมเพื่อสามารถนำมาหมุนเวียนใช้ในการสนับสนุนกิจกรรม ศดปช. รวมทั้งสำนักงานเกษตรจังหวัดและสำนักงานเกษตรอำเภอควรสนับสนุนและอำนวยความสะดวก เพื่อผลักดันให้ ศดปช. มีโอกาสได้รับการสนับสนุนงบประมาณเพิ่มเติมจากองค์กรปกครองส่วนท้องถิ่น และจากแหล่งงบประมาณอื่น เพื่อนำมาใช้ในการดำเนินกิจกรรมของ ศดปช. ให้สามารถลดต้นทุนการผลิตอันเนื่องจากการใช้ปุ๋ยเคมี และ ศดปช. ต้องมีการเชื่อมโยงเป็นเครือข่ายสนับสนุนขับเคลื่อนการดำเนินงานศูนย์เรียนรู้เพิ่มประสิทธิภาพการผลิตสินค้าเกษตร (ศพก.) และขยายผลการให้บริการความรู้และเทคโนโลยีที่เหมาะสมไปสู่ ศพก. ชุมชน และการส่งเสริมการเกษตรในรูปแบบแปลงใหญ่

**2) จัดเวทีสร้างเครือข่ายด้านดินและปุ๋ย ระดับจังหวัด**

เป้าหมาย ผู้แทนจาก ศดปช.(ประธาน และเกษตรกรสมาชิก ศดปช. รวมศูนย์ละ 2 ราย) เจ้าหน้าที่ส่งเสริมการเกษตรระดับอำเภอ ที่ดูแล ศดปช. ศูนย์ละ 1 คน และเจ้าหน้าที่จากสำนักงานเกษตรจังหวัด

วิธีดำเนินงาน สำนักงานเกษตรจังหวัดร่วมกับสำนักงานเกษตรอำเภอ จัดเวทีให้ผู้แทน ศดปช.ในจังหวัดได้ร่วมแลกเปลี่ยนเรียนรู้ประสบการณ์ความสำเร็จในการขับเคลื่อนการดำเนินงาน ศดปช.การขยายผลการใช้ปุ๋ยเพื่อลดต้นทุนการผลิต รวมทั้งปัญหาอุปสรรคที่พบในการขยายผลการใช้ปุ๋ยเพื่อลดต้นทุนการผลิต การจัดซื้อจัดหาปัจจัยการผลิต เช่น แม่ปุ๋ย เมล็ดพันธุ์พืชปุ๋ยสด ปุ๋ยอินทรีย์ ปุ๋ยชีวภาพ สารปรับปรุงดิน และการจัดการดินและปุ๋ยในพื้นที่ในแง่มุมต่าง ๆ การร่วมกันหาแนวทางแก้ไขปัญหาอุปสรรคในการขยายผลการใช้ปุ๋ยเพื่อลดต้นทุนการผลิต การรวมกันจัดซื้อจัดหาแม่ปุ๋ย และปัจจัยการผลิตอื่นที่มีคุณภาพดี ราคาถูก รวมถึงร่วมหาแนวทางการประชาสัมพันธ์กิจกรรมของ ศดปช.ทางสื่อต่าง ๆ การให้ข้อมูลองค์กรปกครองส่วนท้องถิ่นให้เห็นความสำคัญและสนับสนุนงบประมาณเพื่อการดำเนินกิจกรรมตามบทบาทภารกิจของ ศดปช.และอาจจัดให้มีการศึกษาดูงาน ศดปช.ที่ประสบความสำเร็จ หรือเกษตรกรตัวอย่างที่มีการจัดการดินและปุ๋ยที่ประสบความสำเร็จ หรืออื่น ๆ ที่เกี่ยวข้อง และควรเชิญชวนหน่วยงานภาคี ทั้งภาครัฐ สถาบันการศึกษา ผู้ประกอบการในท้องถิ่น และเจ้าหน้าที่องค์กรปกครองส่วนท้องถิ่นมาร่วมเวทีเพื่อเชื่อมโยงเครือข่าย และรับฟังผลสำเร็จและปัญหาอุปสรรค เพื่อช่วยประชาสัมพันธ์และให้การสนับสนุนการขยายผลการใช้ปุ๋ยเพื่อลดต้นทุนการผลิต และการศึกษาวิจัยด้านดินปุ๋ยหรือด้านอื่น ๆ ที่เกี่ยวข้อง เพื่อช่วยแก้ไขปัญหาที่พบในพื้นที่ และร่วมทำกิจกรรมเพื่อขยายผลการใช้ปุ๋ยเพื่อลดต้นทุนการผลิต และต่อยอดไปสู่กิจกรรมอื่นที่จะนำไปสู่การลดต้นทุนการผลิตและพัฒนาคุณภาพสินค้าทั้งระบบ

งบประมาณ เพื่อใช้เป็นค่าอาหาร อาหารว่าง ค่าพาหนะ วัสดุ หรืออื่น ๆ ที่เกี่ยวข้องกับกิจกรรม

**3) เสริมสร้างศักยภาพศูนย์จัดการดินปุ๋ยชุมชนดีเด่น (ระดับเขต)**

เป้าหมาย ศูนย์จัดการศัตรูพืชชุมชนดีเด่น ระดับเขต ปี 2562 จำนวน 9 ศูนย์ ได้แก่

- ศดปช.ตำบลดอนหญ้านาง อำเภอภาชี จังหวัดพระนครศรีอยุธยา

- ศดปช.ตำบลสวนแตง อำเภอเมืองสุพรรณบุรี จังหวัดสุพรรณบุรี

- ศดปช.ตำบลบางปิด อำเภอแหลมงอบ จังหวัดตราด

- ศดปช.ตำบลโพธิ์หมากแข้ง อำเภอบึงโขงหลง จังหวัดบึงกาฬ

- ศดปช.บ้านบ่อแก ตำบลนาหนองไผ่ อำเภอชุมพลบุรี จังหวัดสุรินทร์

- ศดปช.บ้านป่ากอ ตำบลปะเหลียน อำเภอปะเหลียน จังหวัดตรัง

- ศดปช.ตำบลอ่าวลึกเหนือ อำเภออ่าวลึก จังหวัดกระบี่

- ศดปช.ตำบลป่ากลาง อำเภอปัว จังหวัดน่าน

- ศดปช.บ้านเนินปอ ตำบลเนินปอ อำเภอสามง่าม จังหวัดพิจิตร

วิธีดำเนินงาน สำนักงานเกษตรจังหวัดร่วมกับสำนักงานเกษตรอำเภอ ดำเนินการ ดังนี้

- จัดให้มีการประชุมหารือสมาชิก ศดปช. และดำเนินการตามแผนและแนวทางที่ ศดปช. ร่วมกันวางไว้ เพื่อยกระดับ ศดปช. ให้มีความเข้มแข็งเพิ่มมากขึ้น เช่น การดำเนินการไปสู่การทำธุรกิจชุมชนด้านดินและปุ๋ย การจดทะเบียนเป็นวิสาหกิจชุมชน เพื่อเป็นแหล่งเรียนรู้และให้บริการด้านดินและปุ๋ยของชุมชนได้อย่างแท้จริง และสร้างรายได้ ความมั่นคงให้ ศดปช. อย่างยั่งยืน รวมทั้งให้มีการชักนำเกษตรกรที่เป็น Young smart farmer มาเข้าร่วมเป็นสมาชิก และเชื่อมโยงเครือข่ายกับหน่วยงานทั้งภาครัฐและเอกชนที่เกี่ยวข้องในพื้นที่ และเจ้าหน้าที่องค์การปกครองส่วนท้องถิ่น เพื่อร่วมพัฒนาทั้งแนวทางการดำเนินกิจกรรม การนำองค์ความรู้ เทคโนโลยี และนวัตกรรม มาพัฒนา และแก้ไขปัญหาการจัดการด้านดินและปุ๋ย และการทำการเกษตรกรรมของสมาชิก ศดปช. ให้มีประสิทธิภาพมากขึ้น สามารถลดต้นทุน เพิ่มผลผลิตทั้งปริมาณและคุณภาพ และหาช่องทางประชาสัมพันธ์กิจกรรม ศดปช. ทางสื่อ Social ต่าง ๆ รวมทั้งการแสวงหาแหล่งทุน เพื่อให้สามารถขยายผลการส่งเสริมการจัดการดินและการใช้ปุ๋ยเพื่อลดต้นทุนการผลิตและพัฒนาคุณภาพสินค้า ตามบทบาทภารกิจของ ศดปช. ไปสู่ชุมชนได้อย่างกว้างขวางมากขึ้น เกิดประโยชน์ต่อสมาชิก ศดปช. ทำให้มีความกินดีอยู่ดีขึ้น และเป็นแบบอย่างความสำเร็จให้แก่ ศดปช. อื่น ๆ

- จัดทำป้ายประชาสัมพันธ์ ศดปช. ดีเด่น 1 ป้าย

- จัดทำสื่อประชาสัมพันธ์ ศดปช. และกิจกรรม ทาง social

- จัดวันให้บริการตรวจวิเคราะห์ดิน และให้คำแนะนำการจัดการดินและปุ๋ยแก่สมาชิกและชุมชน 1 ครั้ง

- สำนักงานเกษตรจังหวัด รายงานผลการดำเนินงานให้กรมส่งเสริมการเกษตรทราบ งบประมาณ เป็นค่าใช้จ่ายในการจัดประชุม เช่น ค่าอาหาร อาหารว่าง วัสดุอุปกรณ์ จัดทำป้ายประชาสัมพันธ์ ศดปช. ดีเด่น สื่อประชาสัมพันธ์ทาง social ค่าใช้จ่ายที่เกี่ยวข้องกับการดำเนินกิจกรรม

วันให้บริการตรวจวิเคราะห์ดิน และการจัดทำเอกสารรายงาน

**4.6.5 ถ่ายทอดเทคโนโลยีด้านการจัดการดินและปุ๋ยอย่างมีประสิทธิภาพ** ประกอบด้วย

1) จัดกระบวนการเรียนรู้ด้านการจัดการดินและปุ๋ย

เป้าหมาย เกษตรกรสมาชิก ศดปช. อย่างน้อย 17,640 ราย

วิธีดำเนินงาน สำนักงานเกษตรจังหวัด ร่วมกับสำนักงานเกษตรอำเภอ ดำเนินการจัดกระบวนการเรียนรู้แบบมีส่วนร่วม ให้แก่เกษตรกรสมาชิก ศดปช. จำนวน ศดปช. ละ อย่างน้อย 20 ราย จำนวน 1 ครั้ง เพื่อร่วมกันสรุปบทเรียนจากการจัดการดินและการใช้ปุ๋ยเคมีตามค่าวิเคราะห์ดิน และปุ๋ยสั่งตัด ในปีที่ผ่านมา ร่วมวางแผนการบริหารจัดการ ศดปช. ให้เข้มแข็ง ยั่งยืน และสำหรับ ศดปช. ที่มีศักยภาพ สนับสนุนให้สามารถประกอบการธุรกิจชุมชน เพื่อสร้างรายได้และความมั่นคงให้ ศดปช. รวมทั้งเพิ่มพูนความรู้ด้านการใช้ปุ๋ยแบบผสมผสานทั้งการใช้ปุ๋ยเคมี ปุ๋ยอินทรีย์ที่มีคุณภาพ และปุ๋ยชีวภาพในพืชที่สามารถใช้ได้ เพื่อเพิ่มความอุดมสมบูรณ์ของดิน ปรับปรุงโครงสร้างของดิน ลดต้นทุนการผลิตอันเนื่องจากการใช้ปุ๋ยเคมี และพัฒนาคุณภาพผลผลิต รวมทั้งเทคโนโลยีและนวัตกรรมด้านดินปุ๋ยอื่น ๆ ตามสภาพในพื้นที่และความต้องการของสมาชิก

งบประมาณ เพื่อใช้เป็นค่าใช้จ่ายในการจัดกระบวนการเรียนรู้ เช่น ค่าอาหาร อาหารว่าง วัสดุ ค่าวิทยากร และค่าใช้จ่ายอื่น ๆ ที่เกี่ยวข้องกับการดำเนินกิจกรรม

**2) จัดทำแปลงต้นแบบการถ่ายทอดความรู้เกษตรแม่นยำ**

เป้าหมาย จัดทำแปลงต้นแบบการถ่ายทอดความรู้เกษตรแม่นยำ 7 จุด ในพื้นที่จังหวัดสมุทรสงคราม (ส้มโอ 1 จุด) จันทบุรี (ทุเรียน 2 จุด และมังคุด 1 จุด) ระยอง (ทุเรียน 1 จุด) นครราชสีมา

(มันสำปะหลัง 1 จุด) และจังหวัดนราธิวาส (ปาล์มน้ำมัน 1 จุด)

วิธีดำเนินงาน

- สำนักงานเกษตรจังหวัดร่วมกับสำนักงานเกษตรอำเภอ ดำเนินการจัดทำแปลงต้นแบบการถ่ายทอดความรู้เกษตรแม่นยำ ในพื้นที่ของเกษตรกรสมาชิก ศดปช. ซึ่งเป็นกิจกรรมต่อเนื่องจาก ปี 2562

- สำนักงานเกษตรจังหวัดสรุปและจัดทำรายงานผลการดำเนินงานให้กรมส่งเสริมการเกษตรทราบ

งบประมาณ เพื่อเป็นค่าใช้จ่ายในการจัดทำแปลง ถ่ายทอดความรู้ ติดตาม จัดเก็บข้อมูล สรุปผล การจัดทำแปลง และค่าใช้จ่ายอื่น ๆ ที่เกี่ยวข้องกับการดำเนินกิจกรรม

**3) ศึกษาพัฒนาการจัดการดินและปุ๋ยสู่การผลิตสินค้าคุณภาพ**

เป้าหมาย งานศึกษาวิจัยเพื่อพัฒนางานด้านดินและปุ๋ย 1 เรื่อง

วิธีดำเนินงาน กองส่งเสริมการอารักขาพืชและจัดการดินปุ๋ยร่วมกับหน่วยงานวิชาการสำนักงานเกษตรจังหวัด ศึกษาวิจัยนำผลงานวิจัย เทคโนโลยีและนวัตกรรมสมัยใหม่มาประยุกต์ใช้ เพื่อพัฒนา   
การจัดการดินและปุ๋ยสู่การผลิตสินค้าคุณภาพ

งบประมาณสำหรับการศึกษาวิจัย และค่าใช้จ่ายอื่น ๆ ที่เกี่ยวข้องกับการดำเนินกิจกรรม

**4) จัดทำแปลงเรียนรู้ด้านการจัดการดินและปุ๋ย**

เป้าหมาย แปลงเรียนรู้ จังหวัดละ 2 แปลง

วิธีดำเนินงาน สำนักงานเกษตรจังหวัด ร่วมกับสำนักงานเกษตรอำเภอคัดเลือก ศดปช. เพื่อจัดทำแปลงเรียนรู้ จำนวน 2 แปลง ต่อจังหวัด ข้อเสนอแนะคือ หาก ศดปช. ในจังหวัดปลูกพืชหลักสำคัญทางเศรษฐกิจมากกว่า 1 ชนิด ให้พิจารณาจัดทำแปลงละ 1 ชนิดพืช แต่ทั้งนี้ขึ้นกับการพิจารณาของจังหวัดตามความเหมาะสมเป็นสำคัญ โดยเกษตรกรสมาชิกของ ศดปช. ที่คัดเลือกให้จัดทำแปลงเรียนรู้ต้องสามารถเป็นวิทยากรเกษตรในการถ่ายทอดความรู้ไปสู่เกษตรกรในชุมชน โดยจัดทำแปลงเรียนรู้การจัดการดินและการใช้ปุ๋ยเพื่อลดต้นทุนการผลิต จำนวน 1 แปลง ขนาดพื้นที่ตามความเหมาะสม ข้าว 1-5 ไร่ พืชไร่/ไม้ผล ประมาณ 1 ไร่ พืชผัก ประมาณ 1 งาน เป็นต้น โดยใช้เป็นจุดถ่ายทอดความรู้และขยายผลเทคโนโลยีด้านดินและปุ๋ย โดยต้องมีเรื่องการใช้ปุ๋ยเคมีตามค่าวิเคราะห์ดินหรือปุ๋ยสั่งตัดเป็นพื้นฐาน และสามารถร่วมกับปัจจัยการผลิตอื่น เช่น การใช้ปุ๋ยเคมีตามค่าวิเคราะห์ดินหรือปุ๋ยสั่งตัดร่วมกับการใช้ปุ๋ยชีวภาพ หรือ การใช้ปุ๋ยเคมีตามค่าวิเคราะห์ดินร่วมกับการใช้ปุ๋ยอินทรีย์ เช่น ปุ๋ยคอก ปุ๋ยหมัก/ปุ๋ยหมักเติมอากาศ ปุ๋ยพืชสด หรือการไถกลบตอซังพืชหลัก เพื่อปรับปรุงบำรุงดินและปรับปรุงโครงสร้างของดิน หรือร่วมกับการใช้วัสดุปรับปรุงดิน เช่น ปูนเพื่อการเกษตร ในพื้นที่ดินเป็นกรด เป็นต้น โดยต้องมีแปลงเปรียบเทียบ คือแปลงที่เกษตรกรใช้ปุ๋ยตามวิธีการของเกษตรกร โดยต้องแสดงให้เห็นความแตกต่างของแปลงเรียนรู้ และแปลงเปรียบเทียบในด้านต้นทุนการผลิต ปริมาณผลผลิต และคุณภาพของผลผลิต รวมทั้งความแตกต่างในแง่อื่น ๆ เช่น ความแข็งแรง ความทนทานต่อโรคแมลงของต้นพืช โดยทั้ง 2 แปลง ต้องมีการปฏิบัติทุกอย่างเหมือนกัน ยกเว้นเฉพาะเรื่องการใช้เทคโนโลยีด้านดินและปุ๋ยที่แตกต่างกัน

- เจ้าหน้าที่อำเภอร่วมกับเกษตรกรเจ้าของแปลงเรียนรู้จัดเก็บข้อมูลตามแบบเก็บข้อมูลแปลงเรียนรู้ ตามแบบเก็บข้อมูลแปลงเรียนรู้ด้านการจัดการดินและปุ๋ย

- สำนักงานเกษตรจังหวัด หรือสำนักงานเกษตรอำเภอจัดทำป้ายแปลงเรียนรู้เพื่อแสดงรายละเอียดของการจัดทำแปลงเพื่อเป็นการประชาสัมพันธ์ผลการดำเนินงานให้กับเกษตรกรสมาชิก ศดปช. และเกษตรกรในชุมชนได้ทราบ ตามแบบตัวอย่างป้ายแปลงเรียนรู้ เพื่อประโยชน์ในการขยายผลให้ชัดเจนยิ่งขึ้น ทั้งนี้ สามารถดัดแปลงรายละเอียดตามชนิดพืช และเทคโนโลยีที่นำมาใช้

งบประมาณ เพื่อเป็นค่าใช้จ่ายในการจัดทำแปลงเรียนรู้ ค่าป้ายแปลงเรียนรู้ ค่าน้ำมันเชื้อเพลิง ค่าพาหนะ ค่าเบี้ยเลี้ยง และค่าใช้จ่ายอื่นๆ ที่เกี่ยวข้องกับการดำเนินกิจกรรม

**(ตัวอย่าง) แบบเก็บข้อมูลแปลงเรียนรู้ด้านการจัดการดินและปุ๋ย**

แบบเก็บข้อมูล

**ศูนย์จัดการดินปุ๋ยชุมชน........................................ ตำบล………………….อำเภอ……………………จังหวัด………………**

**--------------------------------------------------------------------------------------------------------------------------------**

|  |
| --- |
| **1. ข้อมูลพื้นฐาน** |
| ชื่อเจ้าของแปลง ……………………………………………..………... เลขที่บัตรประชาชน..................................................  ชนิดพืชหลัก…......……………………………………...................... พันธุ์ .........................................................................  วันที่ปลูก ...................................................................... อายุ (ไม้ผล/ไม้ยืนต้น)......................................................  ชุดดิน………………………................. พิกัดแปลง X……………………………………… Y……………………………………………  ผลการวิเคราะห์ดิน  ค่า pH …………..……ค่า N-P-K ที่วิเคราะห์ได้………………………………............................................…………..…....  ค่า N-P-K ที่แนะนำ (เฉพาะปุ๋ยสั่งตัด)………....................................................................……..…..………………..   |  |  |  | | --- | --- | --- | | **รายละเอียดข้อมูล** | **แปลงเรียนรู้การใช้เทคโนโลยี**  **ด้านดินและปุ๋ย** | **แปลงเปรียบเทียบ**  **การใช้ปุ๋ยตามวิธีของเกษตรกร** | | **2. ข้อมูลแปลง** |  |  | | **2.1 ขนาดแปลง** | ………..ไร่.............งาน............ตารางวา | ………..ไร่..............งาน..............ตารางวา | |  |  |  | | **3. ข้อมูลการใช้ปุ๋ยและวัสดุปรับปรุงดิน** |  |  | | 3.1 ค่าปุ๋ยเคมี (บาท/ไร่) |  |  | | รายละเอียดการใช้ เช่นจำนวนครั้งที่ใช้, วันที่ใช้, สูตรปุ๋ย, ปริมาณ, ค่าใช้จ่าย) |  |  | | 3.2 ค่าปุ๋ยอินทรีย์ |  |  | | (จำนวนครั้ง ชนิด, ปริมาณ, ราคา) |  |  | | 3.3 ค่าปุ๋ยชีวภาพ PGPR (บาท/ไร่) |  |  | | (จำนวนครั้ง ชนิด, ปริมาณ, ราคา) |  |  | | 3.4 วัสดุปรับปรุงดิน |  |  | | (จำนวนครั้ง ชนิด, ปริมาณ, ราคา) |  |  | | 3.5 อื่นๆ....... |  |  | | รวมต้นทุนค่าปุ๋ยและปัจจัยการผลิตทั้งหมด (บาท/ไร่)  (เคมี+อินทรีย์+ชีวภาพ+วัสดุปรับปรุงดิน  +อื่น ๆ) |  |  |  |  |  |  | | --- | --- | --- | | **รายละเอียดข้อมูล** | **แปลงเรียนรู้การใช้เทคโนโลยี**  **ด้านดินและปุ๋ย** | **แปลงเปรียบเทียบ**  **การใช้ปุ๋ยตามวิธีของเกษตรกร** | | **4. ข้อมูลผลผลิต (กก./ไร่)** |  |  | | **5. ความแตกต่างในแง่อื่น ๆ**  **ที่สามารถสังเกตเห็น** |  |  | |  |  |  | |  |  |  | |  |  |  | |  |  |  | |

**6. รูปภาพการดำเนินกิจกรรม** (ตั้งแต่เริ่มจัดทำแปลงจนถึงเก็บเกี่ยว และการถ่ายทอดความรู้)

ผู้จัดเก็บบันทึกข้อมูล.................................................................

ตำแหน่ง.................................................................

โทรศัพท์มือถือ.................................................................

**4.6.6 ติดตาม ประเมินผล และรายงาน การดำเนินงานศูนย์จัดการดินปุ๋ยชุมชน** ประกอบด้วยกิจกรรม

**1) ประเมินผลและขับเคลื่อนการดำเนินงาน ศดปช. ระดับประเทศ**

เป้าหมาย สำนักงานส่งเสริมและพัฒนาการเกษตร สำนักงานเกษตรจังหวัด สำนักงานเกษตรอำเภอ และศูนย์จัดการดินปุ๋ยชุมชน

วิธีดำเนินงาน กองส่งเสริมการอารักขาพืชและจัดการดินปุ๋ยดำเนินการติดตามและประเมินผล ให้คำปรึกษาและคำแนะนำการจัดทำแปลงต้นแบบ แปลงเรียนรู้ และถอดองค์ความรู้ ศดปช. ที่ประสบความสำเร็จ รวมทั้งดำเนินกิจกรรมเพื่อการขับเคลื่อนการดำเนินงานของ ศดปช. การสร้างขวัญกำลังใจแก่เจ้าหน้าที่ที่มีผลงานดีเด่น การสนับสนุนการประชาสัมพันธ์เผยแพร่ความสำเร็จการดำเนินงานของ ศดปช. เช่น การจัดนิทรรศการแสดงผลความสำเร็จการดำเนินงาน ศดปช. และกิจกรรมต่าง ๆ ของโครงการให้ประสบความสำเร็จตามวัตถุประสงค์ของโครงการ เพื่อเผยแพร่ขยายผล ทั้งนี้เพื่อให้เกิดประโยชน์ต่อเกษตรกรและชุมชนอย่างยั่งยืน ต่อไป

งบประมาณ เป็นค่าใช้จ่ายในการติดตามประเมินผล เช่น ค่าเบี้ยเลี้ยง ค่าที่พัก ค่าพาหนะ ค่าน้ำมันเชื้อเพลิง ค่าจัดทำโล่รางวัล/ใบประกาศเกียรติคุณ ค่าใช้จ่ายในการจัดนิทรรศการสรุปผลความสำเร็จการดำเนินงาน และค่าใช้จ่ายอื่น ๆ ที่เกี่ยวข้องกับการดำเนินกิจกรรม

**2) ประเมินผลและขับเคลื่อนการดำเนินงาน ศดปช. ระดับเขต**

เป้าหมาย สำนักงานเกษตรจังหวัด สำนักงานเกษตรอำเภอ และศูนย์จัดการดินปุ๋ยชุมชน

วิธีดำเนินงาน

- สำนักงานส่งเสริมและพัฒนาการเกษตร ที่ 1-6 ดำเนินการประเมิน ศดปช. โดยการจัดประกวด ศดปช. ดีเด่น ติดตามและประเมินผล เพื่อให้คำปรึกษาและคำแนะนำการขับเคลื่อนการดำเนินงานของ ศดปช. และกิจกรรมต่าง ๆ ของโครงการ รวมทั้งถอดองค์ความรู้ ศดปช. ที่ประสบความสำเร็จ เพื่อเผยแพร่ขยายผล ทั้งนี้เพื่อให้เกิดประโยชน์ต่อเกษตรกรและชุมชนอย่างยั่งยืน ต่อไป

- สำนักงานส่งเสริมและพัฒนาการเกษตร ที่ 1-6 รายงานสรุปผลการดำเนินงานให้

กรมส่งเสริมการเกษตรทราบ

งบประมาณ เป็นค่าใช้จ่ายในการติดตามประเมิน ศดปช. ดีเด่น ติดตาม ประเมินผล เช่น เป็นค่าเบี้ยเลี้ยง ที่พัก ค่าพาหนะ การจัดทำรายงาน และค่าใช้จ่ายอื่น ๆ ที่เกี่ยวข้องกับการดำเนินกิจกรรม

**3) ประกวดศูนย์จัดการดินปุ๋ยชุมชน**

เป้าหมาย ศดปช. ดีเด่น ระดับจังหวัด

วิธีดำเนินงาน สำนักงานเกษตรจังหวัด ร่วมกับสำนักงานเกษตรอำเภอ ดำเนินการคัดเลือกศูนย์จัดการดินปุ๋ยชุมชน ที่มีผลสำเร็จในการดำเนินการดีเด่น ตามหลักเกณฑ์ที่กองส่งเสริมการอารักขาพืชและจัดการดินปุ๋ยกำหนด โดยใช้แบบสัมภาษณ์และการลงพื้นที่เพื่อประเมินผลสำเร็จ ถอดองค์ความรู้ปัจจัยที่ส่งผลให้ประสบความสำเร็จ และพิจารณาคัดเลือกศูนย์จัดการดินปุ๋ยชุมชนที่มีผลสำเร็จดีเด่น ปี 2563 จังหวัดละ 1 ศูนย์ พร้อมทั้งดำเนินการจัดทำสื่อวิดีทัศน์ความยาว 3-5 นาที เพื่อแสดงให้เห็นผลสำเร็จที่เป็นรูปธรรมและปัจจัยที่ก่อให้เกิดผลสำเร็จที่เข้าใจได้ง่าย ส่งกรมส่งเสริมการเกษตรและเผยแพร่สู่สาธารณชน เพื่อประชาสัมพันธ์แนะนำศูนย์ต้นแบบและให้ศูนย์จัดการดินปุ๋ยชุมชนอื่นๆ ใช้เป็นแนวทางในการพัฒนาตนเองต่อไป

งบประมาณ เพื่อเป็นค่าใช้จ่ายสำหรับการดำเนินการประกวด เช่น ค่าเบี้ยเลี้ยง ค่าพาหนะ ค่าจัดประชุม ค่าวัสดุ อุปกรณ์ ค่าใช้จ่ายในการจัดทำและเผยแพร่สื่อวิดีทัศน์ เอกสาร และที่เกี่ยวข้องกบการดำเนินกิจกรรม

ทั้งนี้ ให้สำนักงานเกษตรจังหวัดดำเนินการจัดทำสื่อวิดีทัศน์ให้แล้วเสร็จส่งถึงกรมส่งเสริมการเกษตร ภายในวันที่ 15 มิถุนายน 2563

หมายเหตุ ผลสำเร็จที่เป็นรูปธรรม แสดงให้เห็นถึง

1. การปรับเปลี่ยนพฤติกรรมการใช้ปุ๋ยไปสู่การใช้ปุ๋ยเพื่อลดต้นทุนการผลิต ของเกษตรกรสมาชิก ศดปช.

2. การขยายผลการใช้เทคโนโลยีการใช้ปุ๋ยเพื่อลดต้นทุนการผลิตไปสู่ชุมชน ศพก. และแปลงใหญ่

3. การมีเกษตรกรสมาชิกที่เชี่ยวชาญในด้านต่าง ๆ ทั้งจำนวน และประเด็นที่เชี่ยวชาญ เช่น ด้านเก็บตัวอย่างดิน ด้านการตรวจวิเคราะห์ดิน ด้านการให้คำแนะนำการจัดการดินและการใช้ปุ๋ย ด้านการผสมปุ๋ยเคมี ด้านการผลิตและใช้ปุ๋ยอินทรีย์และวัสดุอินทรีย์ ด้านการถ่ายทอดเทคโนโลยีปุ๋ยลดต้นทุน (วิทยากรเกษตรกร)

4. อื่น ๆ ที่บ่งบอกความสำเร็จของการดำเนินงานขับเคลื่อน ศดปช. ที่สามารถแสดงให้เห็นเป็นรูปธรรม เช่น การดำเนินการลักษณะธุรกิจชุมชน

**5. แผนปฏิบัติงาน (ระหว่าง 1 ตุลาคม 2562 – 30 กันยายน 2563)**

| **กิจกรรม / ขั้นตอน** | **แผนปฏิบัติงาน** | | | | | | | | | | | |
| --- | --- | --- | --- | --- | --- | --- | --- | --- | --- | --- | --- | --- |
| **ปี 2562** | | | **ปี 2563** | | | | | | | | |
| **ต.ค.** | **พ.ย.** | **ธ.ค.** | **ม.ค.** | **ก.พ.** | **มี.ค.** | **เม.ย.** | **พ.ค.** | **มิ.ย.** | **ก.ค.** | **ส.ค.** | **ก.ย.** |
| 1. การพัฒนาศักยภาพ ศพก. |  |  |  |  |  |  |  |  |  |  |  |  |
| 1.1 การพัฒนาศูนย์เรียนรู้การเพิ่มประสิทธิภาพการผลิตสินค้าเกษตร |  | 882 |  |  |  |  |  |  |  |  |  |  |
| 1.2 การพัฒนาศูนย์เครือข่าย ศพก. |  | 2,646 |  |  |  |  |  |  |  |  |  |  |
| 1. บริหารจัดการเพื่อขับเคลื่อนการดำเนินงาน |  |  |  |  |  |  |  |  |  |  |  |  |
| 2.1 สัมมนาเชิงปฏิบัติการชี้แจงแนวทางการดำเนินงาน ศพก. ปี 2563 |  | 120 |  |  |  |  |  |  |  |  |  |  |
| ~~2.2 สัมมนาเชิงปฏิบัติการเพื่อสรุปบทเรียนการขับเคลื่อนการดำเนินงาน ศพก. ตามระบบส่งเสริมการเกษตร~~ |  |  |  |  |  |  |  |  |  | ~~120~~ |  |  |
| 2.3 ประชุมคณะทำงานส่วนกลาง |  |  | 100 |  |  | 100 |  |  |  |  |  |  |
| 2.4 ประชุมคณะทำงานและคณะกรรมการ 2 เครือข่าย |  |  |  |  |  |  |  |  |  |  |  |  |
| 1) ประชุมคณะกรรมการ 2 เครือข่าย ระดับประเทศ (เหลือ 2 ครั้ง/ปี) |  |  | 60 |  |  | 60 |  |  |  |  |  |  |
| 2) ประชุมคณะกรรมการ 2 เครือข่าย ระดับเขต (เหลือ 3 ครั้ง/ปี) |  |  | 154 |  |  | 154 |  |  |  | 154 |  |  |
| 3) ประชุมคณะกรรมการ 2 เครือข่าย ระดับจังหวัด (เหลือ 3 ครั้ง/ปี) |  |  | 1,764 |  |  | 1,764 |  |  |  | 1,764 |  |  |
| 4) ประชุมคณะกรรมการ 2 เครือข่าย ระดับอำเภอ (เหลือ 3 ครั้ง/ปี) |  |  | 13,230 |  |  | 13,230 |  |  |  | 13,230 |  |  |
| 2.5 การถอดบทเรียน |  |  |  |  |  |  |  |  |  |  |  |  |
| 1) ถอดบทเรียนศูนย์เรียนรู้ (เขตดำเนินการ) |  |  |  |  | 6 |  |  |  |  |  |  |  |
| 2) ถอดบทเรียนศูนย์เรียนรู้ (จังหวัดดำเนินการ) |  |  |  |  | 77 |  |  |  |  |  |  |  |
| 2.6 เวทีแลกเปลี่ยนเรียนรู้เพื่อขับเคลื่อน ศพก. ของจังหวัด |  |  | 7,059 |  |  | 7,059 |  |  |  |  |  |  |
| 2.7 จัดทำงานวิจัยเพื่อพัฒนางานส่งเสริมการเกษตร |  |  |  |  |  |  |  |  |  |  |  |  |
| 1) การขยายผลงานวิจัย (ยกเลิกเขตที่ยังไม่ได้ดำเนินการ) |  |  | 180 |  |  |  |  |  |  |  |  |  |
| 2) ประชุมกับหน่วยงานวิชาการที่เกี่ยวข้อง (ยกเลิกในส่วนที่ยังไม่ได้ดำเนินการ) |  |  | 195 |  |  |  |  |  |  |  |  |  |
| 2.8 ส่งเสริมภูมิปัญญาท้องถิ่น นวัตกรรมและเทคโนโลยีใหม่ยกระดับศักยภาพ ศพก. |  |  |  |  |  |  |  |  |  |  |  |  |
| 1) ประชุมหน่วยงานที่เกี่ยวข้องกับภูมิปัญญาท้องถิ่นนวัตกรรมและเทคโนโลยีฯ |  | 50 |  |  | 50 |  |  |  |  |  |  |  |
| 2) จัดเวทีเพื่อระดมความคิดเห็น วิเคราะห์การประยุกต์ใช้นวัตกรรม และเทคโนโลยี ภูมิปัญญาท้องถิ่น ระดับจังหวัด |  |  |  |  |  |  | 30 |  | 30 |  | 30 |  |
| 3) การเข้าร่วมกิจกรรมบูรณาการเพื่อประชุมสัมนาเชิงปฏิบัติการชี้แจง ดำเนินงานและสรุปผลระดับภูมิภาค |  |  |  |  |  |  |  | 2 | 2 | 2 |  |  |
| 4) ถอดบทเรียนการประยุกต์ใช้นวัตกรรมและเทคโนโลยี การต่อยอดภูมิปัญญา ท้องถิ่นใน ศพก. |  |  |  |  |  |  | 1 | 1 | 1 | 1 | 2 | 1 |
| 2.9 สนับสนุนวัสดุอุปกรณ์สำนักงานเพื่อดำเนินงานโครงการ ศพก. |  |  | 1 |  |  |  |  |  |  |  |  |  |
| 3. กิจกรรมสนับสนุนการให้บริการของ ศพก. และเครือข่าย |  |  |  |  |  |  |  |  |  |  |  |  |
| 3.1 การจัดงานวันถ่ายทอดเทคโนโลยีเพื่อเริ่มต้นฤดูกาลผลิตใหม่ (Field day) (ยกเลิกจุดที่ยังไม่ได้ดำเนินการ) |  |  |  |  |  |  |  |  |  |  |  |  |
| 3.2 การสนับสนุนการให้บริการวิชาการและข้อมูลข่าวสาร |  |  | 882 |  |  |  |  |  |  |  |  |  |
| 4. กิจกรรมพัฒนาเกษตรกรผู้นำ |  |  |  |  |  |  |  |  |  |  |  |  |
| 4.1 จัดกระบวนการเรียนรู้ให้กับเกษตรกรผู้นำ (ยกเลิก 1 ครั้ง คงเหลือ 2 ครั้ง/ปี) |  |  |  | 26,460 |  |  | 26,460 |  |  | ~~26,460~~ |  |  |
| 4.2 พัฒนาเกษตรกรผู้นำ ศพก. เครือข่าย (ยกเลิก 1 ครั้ง คงเหลือ 1 ครั้ง/ปี) |  |  |  |  | 11,742 |  |  |  |  | ~~11,742~~ |  |  |
| 5. การพัฒนาศูนย์เครือข่าย |  |  |  |  |  |  |  |  |  |  |  |  |
| 5.1 อบรมเชิงปฏิบัติการเจ้าหน้าที่อารักขาพืชหลักสูตรการเป็นหมอพืชและการดำเนินงานคลินิกพืช |  |  |  |  |  |  |  |  |  |  |  |  |
| 5.1.1 จัดการอบรมเชิงปฏิบัติการฯ (คน) |  | 100 | 140 | 95 |  |  |  |  |  |  |  |  |
| 5.1.2 สนับสนุนการดำเนินงานคลินิกพืช (คลินิก) |  |  |  |  |  |  | 502 |  |  |  |  |  |
| 5.2 การพัฒนาศักยภาพการดำเนินงาน ศจช. |  |  |  |  |  |  |  |  |  |  |  |  |
| 5.2.1 จัดกระบวนการเรียนรู้แก่เกษตรกร ด้านการจัดการศัตรูพืช (ศูนย์) |  |  | 882 | 882 |  |  |  |  |  |  |  |  |
| 5.2.2 จัดทำแปลงเรียนรู้การจัดการศัตรูพืชอย่างเหมาะสมตามสภาพพื้นที่ (แปลง) |  |  | 154 |  |  |  |  |  |  |  |  |  |
| 5.2.3 ประกวดศูนย์จัดการศัตรูพืชชุมชน (จังหวัด) |  |  |  |  |  |  |  |  | 77 |  |  |  |
| 5.2.4 การดำเนินงานแปลงติดตามสถานการณ์และการเตือนการระบาดศัตรูพืชฯ |  |  |  |  |  |  |  |  |  |  |  |  |
| 1) สนับสนุนการสำรวจติดตามแปลงติดตามสถานการณ์ศัตรูพืช (แปลง) |  |  | 3,092 |  |  |  |  |  |  |  |  |  |
| 2) ประเมินผลการดำเนินงานแปลงติดตามฯ |  |  |  |  |  |  | 520 | 520 | 520 | 520 | 520 | 492 |
| 3) ดำเนินงานแปลงพยากรณ์การระบาดศัตรูพืชด้วยเทคโนโลยีและนวัตกรรม |  |  |  |  |  |  |  |  |  |  |  |  |
| 3.1) สำรวจ เก็บข้อมูล และบันทึกผล (แปลง) |  |  |  |  |  |  | 30 |  |  |  |  |  |
| 3.2) สนับสนุนการดำเนินงานแปลงพยากรณ์ฯ (แปลง) |  |  |  |  |  |  | 30 |  |  |  |  |  |
| 3.3) จัดทำเอกสารวิชาการเตือนการระบาดศัตรูพืช (ชิ้นงาน) |  |  |  |  |  |  |  | 1 |  | 1 |  |  |
| 5.2.5 สนับสนุนปัจจัยควบคุมศัตรูพืชฯ |  |  |  |  |  |  |  |  |  |  |  |  |
| 1) ผลิตและหัวเชื้อจุลินทรีย์บริสุทธิ์และพ่อ-แม่พันธุ์แมลงศัตรูธรรมชาติ (ชนิด) |  | 10 | 10 | 10 | 10 | 10 | 14 | 14 | 14 | 14 | 14 | 14 |
| 2) ผลิตและสนับสนุนหัวเชื้อจุลินทรีย์ขยายให้ ศจช (ขวด) |  |  | 6,615 | 6,615 | 6,615 | 6,615 |  |  |  |  |  |  |
| 3) สนับสนุนวัสดุผลิตปัจจัยการควบคุมศัตรูพืชแก่ ศจช. (จังหวัด) |  |  | 77 |  |  |  |  |  |  |  |  |  |
| 4) สนับสนุนปัจจัยควบคุมศัตรูพืชในพื้นที่พบการระบาด (ไร่) | 1,000 | 1,000 | 1,000 | 1,000 | 1,000 | 1,000 | 3000 | 3000 | 3000 | 3000 | 3000 | 1,000 |
| 5.2.6 ประชุมราชการพิจารณาปรับปรุงหลักเกณฑ์ฯ (ครั้ง) |  |  |  | 1 |  |  |  |  |  |  |  |  |
| 5.2.7 ประเมินศักยภาพศูนย์จัดการศัตรูพืชชุมชน (ครั้ง) |  |  | 1 | 1 | 1 | 1 | 1 | 2 | 2 | 2 | 2 | 1 |
| 5.2.8 สัมมนาสรุปผลการพัฒนาศักยภาพการดำเนินงาน ศจช. (ราย) |  |  |  |  |  |  |  |  |  |  | 200 |  |
| 5.3 ขับเคลื่อนการดำเนินงานศูนย์จัดการดินปุ๋ยชุมชน |  |  |  |  |  |  |  |  |  |  |  |  |
| 5.3.1 สัมมนาเชิงปฏิบัติการเจ้าหน้าที่ด้านดินปุ๋ยระดับประเทศ (คน) |  | 120 |  |  |  |  |  |  |  |  |  |  |
| 5.3.2 ประชุมเชิงปฏิบัติการด้านดินปุ๋ยระดับพื้นที่ (คน) |  |  | 986 |  |  |  |  |  |  |  |  |  |
| 5.4 พัฒนาศูนย์จัดการดินปุ๋ยชุมชน (ศดปช.) |  |  |  |  |  |  |  |  |  |  |  |  |
| 5.4.1 สนับสนุนการดำเนินกิจกรรมของ ศดปช. (ศูนย์) |  |  | 882 |  |  |  |  |  |  |  |  |  |
| 5.4.2 จัดเวทีสร้างเครือข่าย ศดปช. ระดับจังหวัด (ราย/คน) |  |  |  |  |  | 2,723 |  |  |  |  |  |  |
| 5.4.3 เสริมสร้างศักยภาพ ศดปช. ดีเด่น (ระดับเขต) |  |  |  | 9 |  |  |  |  |  |  |  |  |
| 5.5 ถ่ายทอดเทคโนโลยีด้านการจัดการดินและปุ๋ยอย่างมีประสิทธิภาพ |  |  |  |  |  |  |  |  |  |  |  |  |
| 5.5.1 จัดกระบวนการเรียนรู้ด้านการจัดการดินและปุ๋ย ( ศูนย์) |  |  |  |  |  | 882 |  |  |  |  |  |  |
| 5.5.2 จัดทำต้นแบบการถ่ายทอดความรู้เกษตรแม่นยำ (จุด) |  |  |  |  | 7 |  |  |  |  |  |  |  |
| 5.5.3 ศึกษาพัฒนาการจัดการดินและปุ๋ยสู่การผลิตสินค้าคุณภาพ (เรื่อง) |  |  |  |  |  | 1 |  |  |  |  |  |  |
| 5.5.4 จัดทำแปลงเรียนรู้ด้านการจัดการดินและปุ๋ย (แปลง) |  |  |  |  |  |  | 154 |  |  |  |  |  |
| 5.6 ติดตาม ประเมินผล และรายงานการดำเนินงาน ศดปช. |  |  |  |  |  |  |  |  |  |  |  |  |
| 5.6.1 ประเมินการดำเนินงาน ศดปช.ระดับประเทศ (ครั้ง) | 3 | 3 | 4 | 5 | 5 | 5 |  |  |  |  |  |  |
| 5.6.2 ประเมินผลและขับเคลื่อนการดำเนินงาน ศดปช. ระดับเขต (เขต) |  |  |  |  |  | 6 |  |  |  |  |  |  |
| 5.6.3 ประกวดศูนย์จัดการดินปุ๋ยชุมชน (จังหวัด) |  |  |  |  |  |  |  |  |  | 77 |  |  |
| 6. กิจกรรมการติดตาม และรายงาน |  |  |  |  |  |  |  |  |  |  |  |  |
| 6.1 ติดตามการดำเนินงานศูนย์เรียนรู้ ระดับส่วนกลาง |  | 5 | 5 | 5 | 5 | 5 |  |  | 3 | 2 | 4 | 3 |
| 6.2 ติดตามการดำเนินงานศูนย์เรียนรู้ ระดับเขต |  |  |  | 6 |  | 6 |  |  |  |  |  |  |
| 6.3 ติดตามการดำเนินงานศูนย์เรียนรู้ ระดับจังหวัด |  |  | 77 | 77 | 77 | 77 |  |  | 1 |  |  |  |

**6. ผลผลิต ผลลัพธ์ ตัวชี้วัด**

**6.1 ผลผลิต (output)**

6.1.1 เกษตรกร จำนวน 26,460 ราย ได้รับการถ่ายทอดความรู้จาก ศพก.

6.1.2 จำนวนศูนย์ที่ได้รับการพัฒนาจำนวนรวม 3,528 ศูนย์ (ศูนย์หลัก 882 ศูนย์ และศูนย์เครือข่าย 2,646 ศูนย์)

**6.2 ผลลัพธ์ (outcome)**

6.2.1 เกษตรกรไม่น้อยกว่าร้อยละ 75 ที่ได้รับการถ่ายทอดความรู้จาก ศพก. สามารถนำความรู้ไปปฏิบัติได้

~~6.2.2 เกษตรกรที่ได้รับการถ่ายทอดความรู้จาก ศพก. และเข้าสู่ระบบการผลิตแบบแปลงใหญ่ สามารถลดต้นทุนการผลิตได้ ไม่น้อยกว่าร้อยละ 5~~ (ขอยกเลิกผลลัพธ์ข้อนี้ เนื่องจากยกเลิกกิจกรรมอบรมเกษตรกรผู้นำ มีผลกระทบต่อตัวชี้วัดนี้)

6.2.3 ร้อยละ 100 ของศูนย์ที่ได้รับการพัฒนาสามารถให้บริการได้

**6.3 ตัวชี้วัด**

6.3.1 ศพก. และเครือข่าย ได้รับการพัฒนาให้มีความพร้อมในการให้บริการแก่เกษตรกร จำนวน 882 ศูนย์

6.3.2 เกษตรกรผู้นำที่ได้รับการถ่ายทอดความรู้จาก ศพก. และศูนย์เครือข่าย ไม่น้อยกว่าร้อยละ 75 สามารถนำความรู้ไปปฏิบัติได้

**7. หน่วยงาน/ผู้รับผิดชอบ**

**7.1 กองวิจัยและพัฒนางานส่งเสริมการเกษตร**

**ส่วนที่ 1 การดำเนินงานศูนย์เรียนรู้การเพิ่มประสิทธิภาพการผลิตสินค้าเกษตร (ศพก.) และ ศูนย์เครือข่าย**

1) นายวุฒินัย ยุวนานนท์

ตำแหน่ง ผู้อำนวยการกองวิจัยและพัฒนางานส่งเสริมการเกษตร

โทรศัพท์ 02 579 3940

2) นางสาวอรวรรณ คงอภิรักษ์

ตำแหน่ง ผู้อำนวยการกลุ่มพัฒนาระบบส่งเสริมการเกษตร

โทรศัพท์ 02 579 9524

E-mail: doaeresearch20@gmail.com

3) นายถนัด เกิดงาม (รับผิดชอบกิจกรรม 4.2.3 เวทีเชื่อมโยง 2 เครือข่าย (ศูนย์เรียนรู้การเพิ่มประสิทธิภาพการผลิตสินค้าเกษตร และแปลงใหญ่)

ตำแหน่ง ผู้อำนวยการกลุ่มพัฒนาการมีส่วนร่วมของภาคีและเครือข่าย

โทรศัพท์ 02 955 1656

E-mail: [agritech80@hotmail.com](mailto:agritech80@hotmail.com)

4) นางสาวปริญญารัตน์ ภูศิริ (รับผิดชอบกิจกรรม 4.2.6 จัดทำงานวิจัยเพื่อพัฒนางานส่งเสริมการเกษตร)

ตำแหน่ง ผู้อำนวยการกลุ่มวิจัยด้านการส่งเสริมการเกษตร

โทรศัพท์ 02 940 6061

5) นางสาวสุรางค์ศรี วาเพชร (รับผิดชอบกิจกรรม 4.2.7 ส่งเสริมนวัตกรรมและเทคโนโลยีใหม่ ยกระดับศักยภาพ ศพก.)

ตำแหน่ง ผู้อำนวยการกลุ่มภูมิปัญญาท้องถิ่นและนวัตกรรมด้านการเกษตร

โทรศัพท์ 02 940 6038

**7.2 สำนักส่งเสริมและจัดการสินค้าเกษตร**

(ดำเนินการร่วมในกิจกรรม 4.2.3 เวทีเชื่อมโยง 2 เครือข่าย (ศูนย์เรียนรู้การเพิ่มประสิทธิภาพการผลิตสินค้าเกษตร และระบบส่งเสริมการเกษตรแบบแปลงใหญ่)

1) นางสาวขนิษฐา พงษ์ปรีชา (รับผิดชอบกิจกรรม 4.2.3 **เวทีเชื่อมโยง 2 เครือข่าย (ศูนย์เรียนรู้การเพิ่มประสิทธิภาพการผลิตสินค้าเกษตร และแปลงใหญ่)**

ตำแหน่ง ผู้อำนวยการกลุ่มส่งเสริมพืชสมุนไพรและเครื่องเทศ

โทรศัพท์ 02 579 9547

**7.3 กองส่งเสริมการอารักขาพืชและจัดการดินปุ๋ย**

**(ส่วนที่ 2 การดำเนินงานของ ศจช., ศดปช. และการอารักขาพืช)**

1) นายทวีพงศ์ สุวรรณโร

ตำแหน่ง ผู้อำนวยการกองส่งเสริมการอารักขาพืชและจัดการดินปุ๋ย

โทร. / โทรสาร : 02 940 6190

2) นายปราโมทย์ เข็มขาว

ตำแหน่ง ผู้อำนวยการกลุ่มส่งเสริมการมีส่วนร่วมของชุมชนด้านอารักขาพืชและดินปุ๋ย

โทรศัพท์ 0 2940 6181

E-mail: smartfar59@gmail.com

3) นางชัญญา ทิพานุกะ

ตำแหน่ง ผู้อำนวยการกลุ่มส่งเสริมการจัดการดินปุ๋ย

โทรศัพท์ 0 2955 1515

E-mail: [soil\_fer57@hotmail.com](mailto:soil_fer57@hotmail.com)

------------------------------------

**ภาคผนวก**